Erantzun zabala izan du gurasoei zuzendutako “oinarrizko bizi euskarria” izeneko ikastaroak. — Oñatiko udala\nErantzun zabala izan du gurasoei zuzendutako “oinarrizko bizi euskarria” izeneko ikastaroak.\n34 lagunek izena eman dute eta bi talde osatu dira.\nOstegunean amaitu zen udalak herriko ikastetxeetako guraso elkarteekin batera antolatu duen formazio tailer honetan parte hartzeko izen ematea. Haur eta Lehen hezkuntzako ikasleei gurasoei zuzendu zen eta interes handia sortu zuen. Hasieran, 12 laguneko taldea osatzeko helburua zegoen eta azkenean, 17ko bi talde eratu behar izan baitira, inor kanpoan ez uztearren.\n“Lehen sorospenak: oinarrizko bizi euskarria” izeneko tailerra birritan emango da ondorioz. Lehena, hasieran iragarri bezala bihar arratsaldean eta bigarrena, hurrengo asteartean, hilaren 25ean. Tailer bakoitzak bina orduko iraupena izango du, 18:15etik 20:15era. Bidebarrieta kaleko 18an dagoen erabilera anitzeko lokalean egingo dira biak eta gidari, Gemma Bikuña erizaina izango da.\nBat-bateko heriotza kasuen hirutik bi ospitaletik kanpo gertatzen dira, kirola egiten ari garenean, etxean edota kalean. Horretxegatik oso garrantzitsua da edozein herritarrek bat-bateko heriotza arrisku kasuak detektatu eta emergentzia eta suspertze neurriak ezagutzea. Oinarrizko ezagutza hori ematea da hain zuzen, ikastaroaren helburua; medikuak iritsi bitartean, bihotza gelditu den egoera baten aurrean lehen sorospen neurriak martxan jartzeko beharrezko ezagutza eta gaitasunak eskuratzea. Horretarako, tailerrean, desfibriladore semiautomatikoa erabiltzen ikasiko da baina ez hori bakarrik, arnas aparatua trabatuta geratzen denean zer egin ere erakutsiko baita. Tailer teoriko praktikoa izango da.\nHerriko ikastetxeekin elkarlanean sortu zen udaleko hezkuntza foroaren baitan lanean diharduen formazio mahaiak bere fruituak ematen jarraitzen du. Gurasoei zuzenduta antolatu diren formazio ikastaro eta tailer laburrek erantzun zabala pilatu dute. Hala gertatu zen aurrera doan “guraso coaching” ikastaroaren kasuan eta errepikatu egin da “oinarrizko bizi euskarria” tailerraren kasuen ere.


Jaiotzak % 2,8 gutxiagotu ziren 2012ko lehen hiruhilekoan\nHomeGaiakJaiotzakPrentsa Oharrak Jaiotzak % 2,8 gutxiagotu...\nEUSKAL AEko JAIOTZEN ESTATISTIKA (JAIE) 2012ko 1. HIRUHILEKOA\nAmen % 40k 35 urte edo gehiago zituen, eta % 36, ez zegoen ezkonduta\n2012ko lehen hiruhilekoan, Euskal Autonomia Erkidegoan jaiotako haur kopurua 4.919koa izan zen, eta hori % 2,8ko jaitsiera da aurreko urteko aldi berdinaren aldean, Eustatek landutako datuen arabera. Jaiotza kopuruak behera egin du herrialde guztietan, baina ez berdin: Araban, jaitsiera % 0,5ekoa izan da; Gipuzkoan, % 2koa, eta Bizkaian, % 4,1ekoa. Zehazki, Araban 788 haur jaio ziren; Bizkaian, 2.454, eta Gipuzkoan, 1.677.\nJaiotzak amaren adinaren arabera banatuz gero, nagusitasun argia mantentzen da oraindik ere 30-34 urte arteko ama-taldearen partetik. Adin-tarte horretan gertatzen da jaiotzen % 41,3. Adin-talde horren atzetik datoz justu haren gainetik dagoena, 35-39 urtekoa, % 33,2rekin, eta 25-29 urtekoa, % 14 baino ez baitu hartzen adin-talde horrek.\nNahiz eta jaitsiera orokorra izan den jaiotza kopuruan 2011ko hiruhileko beraren aldean, igo egin da 40 urterekin edo gehiagorekin ama izan diren emakumeen kopurua, eta 300 jaiotakotik 321era pasatu dira 2012an. Emakume horietatik jaiotakoek guztizkoaren % 6,5 hartu dute, eta 25 urtetik beherako amengandik jaiotakoek lortu duten % 5 gainditu dute.\nEzkontzatik kanpoko jaiotzak jaiotza guztien % 36,3 dira, 2011ko lehen hiruhilekoan eskuratutako ehunekoa baino 2,8 gehiago. Gipuzkoa (% 34,7) izan da Euskal AE osoaren azpitik dauden balioak izan dituen herrialde bakarra; Araba, ordea, % 38,8ra iritsi da, eta Bizkaia, % 36,6ra. Talde horren erditze-adina umeak eduki zituzten amen multzo osoarena baino txikiagoa izan zen, ama ezkongabeen % 10 25 urtetik beherakoak baitziren.\nJaiotze-hurrenkeraren arabera, 2012ko lehen hiruhilekoan erdia baino gehiago, 2.646, lehenengo seme-alabak izan dira; 1.861 haur (% 37,8) jada beste seme-alabaren bat zuen familia batera iritsi zen, eta % 8,4ra iristen da hirugarren edo ondorengo seme-alaben jaiotza portzentajea.\nAmen % 17,2k atzerriko nazionalitatea zuen\n2012. urteko lehenengo hiru hilabeteetan Euskal AEn izandako jaiotzen % 17,2an, amak atzerriko nazionalitatea zeukan, hau da, horrek esan nahi du aurreko urteko hiruhileko berean baino ia 2 puntu gehiago zirela atzerritarrak. Batez besteko hori nabarmen gainditzen da Araban, non % 25,8ra iritsi baita, Bizkaiko % 16ren eta Gipuzkoako % 14,9ren aldean.


Ingurumenaren Kudeaketa - Laboral Kutxa\nIngurumenaren Kudeaketa ×\nIngurumena Kudeatzeko Sistema garatu zuen Egoitza Zentraleko eraikinetan, ISO 14001: 2015 Arauarekin bat. Eskuratu zuen AENORen ziurtagiria, eta aitzindari izan zen, horretan, Espainiako finantza-sektorean.\nLABORAL Kutxan asko kezkatzen gaitu ingurumenaren zaintzak. Horregatik, Ingurumena Gestionatzeko Sistema dugu abian, eta jarduketa ugari egiten ditugu geure jarduera egunetik egunera iraunkorragoa izan dadin. Finantza-sektorean aitzindariak gara gure egoitza nagusiko eraikinetako Ingurumen Gestioko Sistemarekin. Sistema horrek ISO 14001: 2015 Arauari jarraitzen dio, eta AENOR erakundeak ziurtatu du.\nLABORAL Kutxaren ingurumen-politikak honako jardunbide hauek lehenesten ditu:\n• Bazkideak kontzientziatzea eta motibatzea, prestakuntza eta sentsibilizazioa erabiliz, haiek ere ingurumenarekiko jarduera arduratsuetan aktiboki inplikatzeko.\n• Sortutako hondakinak minimizatzea, ahal diren hondakin guztiak birziklatuz eta baliabide naturalen kontsumoa txikituz.\n• Gainerako interes-taldeekin lankidetzan aritzea, ingurumena zaintzen laguntzeko, batez ere hornitzaileekiko eta azpikontratistekiko harremanetan ingurumenari lotutako arauak eta irizpideak ezarriz..\nLaboral Kutxaren ekimen nabarmenak ingurumenaren kudeaketan:\nEnergia garbien erabilera: Geotermia eta biomasa\nIkusi LABORAL Kutxaren Ingurumen Politika\nGure webgunean, cookieak erabiltzen ditugu web-orrietan sartzen zarenean. Besteak beste, erabiltzen duzun nabigatzailearen, aukeratutako hizkuntzaren eta konfigura daitezkeen beste elementu batzuen berri izateko balio dute. Horri esker, normaltasunez nabiga dezakezu webean. Gahiago irakurri.


Albert Bandura psikologoa (Kanada, 1925 - ) ikaskuntza sozialaren teoriaren asmatzailea da. Banduraren arabera, portaera ingurumenaren, kognizioaren eta portaeraren beraren arteko elkarrekintza da. Konduktismoan ez bezala, Bandurak kognizioa funtsezko elementutzat hartzen du, ingurumenetik portaera eratzeko bidean. Ikaskuntza sozialaren teoria (ikaskuntza sozial-kognitiboaren teoria ere deitua) justifikatzeko, pertsonek portaera euren behar, asmo eta nahietara moldatzen dutela azaldu zuen (ikus, agentibitatea), aurretik izandako portaerak izandako emaitzetan oinarrituta bere portaerak helburua beteko duen aurreikusiz, kognizioa erabiliz azken batean. Ikaskuntza prozesua norberak aurretik izandako portaeraren esperientziatik ez ezik, besteek erakutsitako portaeratik ere ikasten du, eta norberaren portaerak besteengan ere du eragina (ikus, determinismo erreziprokoa). Hortik dator ikaskuntzaren izaera soziala, bere iritziz. Bere teoria baieztatzeko esperimentu ospetsua Bobo panpinarena izan zen, non haurrei heldu batek Bobo panpina nola kolpatzen zuen film batean erakutsi ondoren, Bobo aurrean jarrita haurrek ere panpina kolpatzeari ekin ziotenez. Kanpotik eragindako ikaskuntza mota honi ereduzko edo modelaketazko ikaskuntza deitu zion: portaera horiek errepikatzeko halako indartze bat sumatu behar du subjektuak, eta horiek ez egiteko, nolabaiteko zigorra. Portaera moldatzeko beste mekanismoa autoerregulazioa litzateke, norberaren portaeraren ikaskuntzaren inguruan ardazten dena. Hala, agresibitatezko jokabideei eta beste portaera negatiboei aurre egiteko, bi motako terapiak proposatzen ditu: autokontrolaren bitartez, subjektuak bere egoera aztertu eta berak finkatutako helburuak planteatuo ondoren, haiek lortzeko bidean lagunduz; eta ereduzko terapia, antzeko arazoak dituen pertsona batek horiek modu positiboan nola gainditzen dituen erakutsiz subjektuari.


Eskola jazarpenari buruzko hausnarketa dakar “Soka” antzezlanak Baztartxora\nBerriak Eskola jazarpenari buruzko hausnarketa dakar “Soka” antzezlanak Baztartxora\n2017/10/05, Osteguna - 09:20\nLarunbat honetan, urriaren 7an, 22:00etan, Mikel Gurrearen “Soka” antzezlana taularatuko da Baztartxo Antzokian. Obrak pil-pilean dagoen eskola jazarpenaren inguruko hausnarketa egiten du. Iñaki Rikarte da protagonista eta Fernando Bernuések zuzendu du lana.\nAntzezlanaren sinopsia ondorengoa da: soinketako irakasle batek 11 urteko mutiko baten gorpua aurkitzen du, gimnasioko sokatik urkatuta. Gertatutakoaren erruduna balitz bezala, bere inguruak baztertuta, Igorrek errua eta erantzunkizunaren arteko mugak marrazten diren bilaketa bati ekiten dio.\nObra Victoria Eugenia Antzokiak eta Tanttaka Teatroak ekoiztu dute “Antzerkigintza berriak” programaren baitan.


Aginte makila - Urola Kostako Hitza : Urola Kostako Hitza\nAgintzea ez da gauza erraza. Hala ere, batzuek ez dute behar izaten aginte-makilarik beren boterea edo lidergoa ezartzeko. Liderrak dira. Berezko liderrak. Beste batzuk, aginte-makila handienarekin ere, ez dugu inoiz agintzen ikasiko.\nAgintzen duen bakoitzeko ezinbestekoa da obedituko duen norbait, bat bakarra bada ere. Agindu eta obeditu, agintaria eta mendekoak. Horrelakoak dira kontuak: agintariari men egitea ezinbestekoa da, eta, hainbat erakundetan, behekoek goikoei beharrezko obedientzia nahitaezkoa, derrigorrezkoa.\nBeraz, aginte-makilari men, eta aginte-makila dioenak berdin esan dezake galoi, izar, gerriko-banda edo beste edozein aginte-ikur. Militarrek egina dute izateko era bat modu horretako erlazio bertikalarekin. Agintzen ikasteko akademiak dituzte, gainera, eta obedientzia bertute bilakatu dute.\nBaina beti ez da nahikoa izaten agintzen ikastea. Honako hau agintea galdu zuen militar baten historia da.\nDomingo Egaña izena zuen, eta getariarra zen, 1815. urtean jaioa. Lehenengo Karlistada hasi zenean hemezortzi urte zituen. Ez dakigu noiz eman zuen izena Karlos Maria Isidro Borboikoaren mendeko armadan, baina garbi dago han zela karlistek Getariako herria hartu zutenean 1836ko Urteberri egunean, zauritu egin baitzuten. Hogeita bat urte betegabe zituen. Gero, Oriamendi eta Andoaingo guduetan borrokatu, berriro ere zauritu, eta Gipuzkoako 8. batailako agintari izendatu zuten, koronel graduarekin.\nBergarako Besarkada ez zuen onartu eta mugaz bestalde deserrira joan zen. Hogeita lau urte zituen. Handik hamarrera, bigarren karlistada piztu zenean, berriro borrokara itzuli zen, 150 boluntarioekin. Hilabetez moldatu zen nola edo hala, baina bigarren altxamendu hark ez zuen arrakasta handirik izan Euskal Herrian, eta beste behin ihesi egin zuen. Oraingoan Mexikoraino joan zen.\nHala ere, 1872. urtean Don Karlos VII.a Borboikoa Espainiara itzuli zenean eta karlistak hirugarren altxamendua antolatu zutenean, gure Domingo Egaña, herrena, beso-txangoa eta berrogeita hamazazpi urte bizkar gainean, Mexikotik etorri eta Don Karlosen agindupean jarri zen berriro. Karlisten errege zen Don Karlosek brigadier izendatu zuen eta Gipuzkoako komandante nagusi izendatu.\nBadirudi hasiera distiratsu baten ondoren (Urnieta, Buruntza…) Egañaren izarra itzaltzen joan zela. Bere Getaria maiteari (soldadu liberalak han gotortu ziren) setio jarri zion, baina ez zuen menderatzea lortu. Garai honetakoa da Zarauzko hondartzan noizbehinka agertzen den Gustav Wilhem itsasontzia, beste historia interesgarri bat duena. Beraz, Egañak aginte-makila galdu zuen, eta karlistek gerra.\n1876. urteko otsailean, Lizarra erori zen liberalen eskuetan, eta Don Karlos Frantziarantz abiatu zen ihesi; atzean karlisten iparraldeko armada desegiten hasi zen. Don Karlosek agindu zion Egañari antolatzeko Gipuzkoako batailoiak. Egañak hitzaldi suharra egin omen zuen desegiten ari zen soldadu-jende haien aurrean. Haserrea. Traidore eta desertore hitzak erabili omen zituen. Soldaduek haiek beraiek hil zuten Orreagan.\nF. Apalategi Igarzabalen Karlisten eta liberalen gerra-kontaerak liburuan bi arrazoi kontatzen dira Egañaren agintearen gainbeherarako.\n“Zergatik kendu zioten aginte-makila Egañari?” galderari erantzun hau ematen zaio:\n– Egaña kementsua zen, hainbatetan erakutsi zuenez, baina ezagutza militarrik ez zuen. Eta, gero, memelokeria hura. Hirurogei urtetik gorako gizona hala maiteminduta hemezortzi urtera doi-doi iristen zen neskatila hartaz…\nDenen barre-eragile bihurtu zen. Aginte guztia galdu zuen.


Nola egiten espioi nire girlfriends Mezuak For Free On I ?\nNola egiten espioi nire girlfriends Mezuak For Free On I\nexactspy zure neskalaguna testu mezuak jarraipena egiteko zure beharra for preeminent konponbidea da. Azken aukera bihurtu izana zuretzat testua zure GF mezuak bilatzen dutela, zure harremana bidean axolagabe jarrera. Ez zenuke bera egiteko zalantzarik izan eta berehala bere telefono mugikorra zelatatzen exactspy by joan beti da hobea harreman bat saltatzeko delako, bada alboko edozein da bide okerretik doa. Zure neska-laguna ez du jakin erregistroei eta ordaindutako exactspy bertsioan merezi jarraitzaile da. Egiaztatu ahal izango duzu manifestazio online erabilgarri eta exactspy instalatu bere mugikorrean modu erraz ulertzeko. Zuen Android oinarritutako telefono edo iPhone erabiliz dagoen ala ez, tracker hau da plataforma guztietan eskuragarri.\nNolabait, hobe da freeware ordez ordaintzen software erabili behar da. Izan ere, hau egiteko arrazoi nagusia da software librearen apps ez dira ordaintzen direnak bezain fidagarriak. GF espioi nahi baduzu, konfiantzazko iturri batera bera egiteko aukera duzu. exactspy harpidetza ordainketa duzulako egin dira behin, mugikorrean softwarea instalatu prest zaude, eta ez da erabat itxaronaldia ez da ezer egiteko. Joan eta jarraipena bere mugikorrean bere hobeto ezagutzeko.\nNola egiten espioi nire girlfriends Mezuak For Free On I– exactspy esanguratsuenak\nEzin deskargatu dituzun: Nola egiten espioi nire girlfriends Mezuak For Free On I ?\nHow can i see my girlfriends text messages, How can i see my girlfriends text messages without her knowing, Nola egiten espioi nire girlfriends Mezuak For Free On I, How to check my girlfriends text messages, Nola nire girlfriends testu mezuak ikusteko, Spy testu mezuak doan iphone, Spy testu mezuak free trial, Spy On Testu mezuak Free telefonoz gabe, Espioi testu mezuak norbaiten doan\n← Nola Eskuko telefonoa Mezuak For Free mugatutako ?\n→ Nola Begiratu Someones Mezuak telefonotik ?


Zein hizkuntzatan egiten diegu harrera gure herrietara datozen herritar berriei? Horri buruz hausnartzen du UEMAk Arnasa Gara-Egunerokoan zer? kanpainaren barruan zabaldu duen hirugarren bideoak, Ongi etorri euskararen herrira esketxak.\nBideoak etorri berriekin ditugun aurre-iritzien eta inertzien inguruan hausnartzeko balio du. Agerian uzten du etorkinei lehen hitza gaztelaniaz egiteko joera dugula.\nSambou Diaby antzezle zumaiarrak du protagonista papera. Esketxaren harira egin dioten elkarrizketan adierazi du identifikatuta sentitu dela; “egunero bizi izan ditudan egoerak irudikatzen ditu”. Aurre-iritziak eta inertziak hausteko deia egin du.\nUEMAk (Udalerri Euskaldunen Mankomunitatea), udalerri euskaldunetan etorri berriei harrera egitearekin batera euskara emateko deia egiten du: “gure artean errotuko diren ehunka lagunei euskara ematea modu ederra da beso zabalik hartzen ditugula erakusteko”.\nEtorri berriei eskolak eta euskaltegiak zabaltzea ez da nahikoa izango herritarrek gero erdaraz egiten badiegu. “Nola eskatuko diegu etorri berriei euskara ikasteko guk haiekin erabiltzen ez badugu?” dio Diabyk.\nEuskaldunen dentsitate txikiagoa duten herritan, aurre-iritziek ere eragiten dute eta, zenbaitetan, etorkinen seme-alabak euskarazkoak ez diren eredutara bideratzen dituzte. Baina asko dira D ereduaren aldeko apustua egin dute etorri berriak.\nEuskara ikasteko udako ikastaroak


grafikoa – Tropela.eus bloga\nTropeltxoetan sailkapen grafikoa ikusgai\nPartaide bakoitzak bere txirrindularia du.\nTropeltxoetan bilduta zaudetenok jakingo duzuen arren, tropeltxoetako sailkapenaren ondoren tropeltxoko sailkapen grafikoa dago. Sailkapen honetan partaide bakoitzak aurrez aukeraturiko koloreko txirrindulari bat du. Txirrindulari honen postua eta distantziak dituen puntuaren araberakoak dira.\nTropeltxoetan bilduta ez zaudetenok ”tropeltxoak kudeatu” atalean aurrez erabakitako tropeltxoaren izena gordetzea besterik ez duzue.\nBidaltzailea:Tropela Elkartea 2005-07-07 2017-12-04 Hemen argitaratua:TxirrindularitzaEtiketak: grafikoa, tropeltxoak


lantalan | Lantalan\nGeyser: Euskara Batzordea eta lidergoa\nAsteazkena, 2013ko martxoaren 13a\nNerea Larrañagak, Emuneko teknikariak, ikerketa lana egin du Hizneteko sakontze egitasmoa aprobetxatuz. Geyser enpresako euskara plana aztertu du eta bertako Euskara Batzordearen lidertza sendotzeko proposamenak egin ditu. Bideo honetan daukazue lan horren laburpena.\nNerea Larrañaga from lantalan on Vimeo.\nIkas + ari: norbanakoaren ikuspuntua\nAsteazkena, 2013ko urtarrilaren 16a\nEmuneko 15. urteurreneko jardunaldietan ezagutzari buruzko ikas + ari tailerra egin zen. Tailer horren barruan, ezagutza norbanakoaren, taldearen eta erakundeare ikuspuntuak landu egin ziren. Gaurkoan norbanakoaren ikuspuntutik landuko dugu gaia eta horretarako erabiliko dugu Javi Santosek egin zuen hitzaldia.\nKoordinatzaile lider euskara planetan (Copreci)\nluis mari mendarozketa\nGure bezeroen esperientziak Lantalan\nEmuneko 15. urteurreneko jardunaldietako edukiekin jarraitzen dugu gaurkoan ere. Oraingo honetan erakundetze tailerreko azken ekarpena dakargu: Luis Mari Mendarozketarena, Copreciko euskara planaren berri emango diguna. Eta koordinatzaile zelan bihurtu den lider azalduko digu.\nEuskara Batzordea lider euskara planetan (ULMA)\nAsteazkena, 2012ko abenduaren 12a\nEmuneko 15. urteurreneko jardunaldietako edukiekin jarraitzen dugu gaurkoan ere. Aurreko astean bezala, Josu Igartua (ULMA) normalizazio prozesua garatzeko talde operatiboaz eta lidergo erreferentziaz aritu da. Talde horrek (Euskara Batzordeak) lidergo-foku gisa eragin behar du erakundearen baitan normalizazio prozesuaren trakzio funtzioa betetzeko.


Musikaren doinura segitzen du etxajuak - Olazti - Guaixe.eus\nMusikaren doinura segitzen du etxajuak\nGuaixe 2019-09-27 14:03\nLa Cigarra txarangakoak kaleak musikaz alaitzen.\nSanta Ana festei La Cigarra txarangak hasiera eman bazien, sanmigeletan Udal Musika Eskola izanen da festen hasierako etxajua piztuko duena.\nOlatzagutiko Udal Musika Eskolan klaseak hilaren 16an hasi zituzten. Eta gaur egiteko berri bat izanen dute: soinu eztanda bat eragin, festei hasiera emateko. Bost irakasle dira musika eskolan ari direnak eta zuzendaria Salvador Madariaga Almandotz da. Berak azaldu digunez, “azken bi urtetan eskolako ikasle kopuruak gora egin du. Duela bi urte 20 ziren eta gaur egun, berriz, 31”. Akordeoia, trikitixa, pianoa, saxofoia eta gitarra ikasketekin batera, musika hizkuntza, abesbatza eta musika eta mugimendua (5 eta 7 urte artekoendako) erakusten dute irakasleen etxebizitzak hartu zituen eraikinean.\nMusika eskolak etxajua piztu eta gero ez da musikarik, kirolik, dantzarik edota jatekorik faltako. Herri mugimenduak antolatutako herri bazkaria izanen da ere eta han lortutako dirua 11/13 sumarioko gastuak ordaintzeko bideratuko dute. Domeka goizean 18 artisau postu izanen dira ikusgai, baita Munduko Arrozak ezagutzeko aukera ere.\nIrailaren 27an, ostirala\n19:00etan Txupinazoa, kultur etxetik. Erraldoiak eta buruhandiak.\n19:30etik 22:00etara Dantzaldia Gauargi taldearekin, San Migel plazan.\n20:00etan Japoniar bonbak, Intsumisioaren plazan.\n20:00etan Kakahuete, gazta eta ardo banaketa zilarrezko katiluetan, San Migel plazan.\nIrailaren 28an, larunbata\n09:00etan Dianak, Olatzagutiko eta Ziordiko koruekin.\n10:30ean XIII. Olatzagutia-Urbasa mendi lasterketa. Irteera eta helmuga San Miguel plazan.\nHorretaz aparte haur lasterketak: motorrekin 0-4 urte (nork berea eraman); oinezko lasterketak (4-7 urte, 7-10 urte eta 10-13 urte). Antolatzailea: Sutegi Taldea. Laguntzailea: Olaztiko Udala.\n11:00etatik 13:30era Jolas parkea, Sarasate plazan. (Euria eginez gero frontoian).\n13:30ean XIII. Olatzagutia-Urbasa mendi lasterketako sari banaketa.\n14:30ean Herri-bazkaria, San Migel plazan. (Euria eginez gero Erburua kiroldegian.)\n18:00etan Apar festa, areto futboleko pistan. (Euria eginez jolas parkea frontoian).\n20:00etatik 22:00etara Dantzaldia Oharkabe taldearekin, San Migel plazan.\n00:00etatik 03:00etara Dantzaldia Oharkabe taldearekin, San Migel plazan.\nIrailaren 29an, domeka\n11:00etatik 14:30era Artisau azoka, San Migel plazan. (Euria eginez gero Erburua kiroldegian). Munduko Arrozak.\n11:00etatik 13:00etara Txutxu trena, irteera: Intsumisioaren plazatik.\n12:00etatik 14:00etara Haurrendako txotxongilo sorkuntza tailerra.\n11:00etan Kalejira erraldoi eta buruhandiekin eta Altsasuko gaitariekin.\n12:00etan Frontenis txapelketaren finala frontoian. Antolatzailea: Sutegi Taldea. Laguntzailea: Olaztiko Udala.\n16:00etatik 19:00etara Txutxu trena, irteera: Intsumisioaren plazatik.\n18:00etan Etorkizuna dantza taldea, San Migel plazan. (Euria eginez gero frontoian).\n19:00etatik 21:00etara Dantzaldia Orots taldearekin, San Migel plazan.\nOlatzagutiko artisau azoka\nArtisaua Izena Herria Langintza\nMari Mar Vicente Sanchez Jamel artesania Errenteria Larrugintza.\nJuani Martinez Gonzalez Jukima Errenteria Txotxongilua, iratzargailuak, koaderno azalak\nUxue Irigoien Martinez Cueto Cucon Iruñea Ehun-osagarriak.\nJavier Alvarez Olatzagutia Zura, harria, larrua eta hezur lanketa.\nGaizka Saez de Bikuña Martinez Artesania Egurre Kanpezu Ezpel eta olibondo zura.\nItziar Arbulu Uribarre Eguzkilore Artisautza Atxondo Bitxigintza eta arto orriak.\nCarolina Gallego Gonzalez Vallanti Arraia-Maeztu Natur-kosmetika.\nIñaki Garcia Vallejo Kuia lamparas Amurrio Hargintza. Kuiekin egindako lanparak.\nRamon Carlos Ortiz Jorba Ñic juguetes Bartzelona Egurrezko jostailuak.\nIgor Obeso Agirre Argia badago Irura Puztutako beira.\nAdriana Ojer Ruiz Artilezko hodeiak Ziordia Artilea.\nAntxon Mendizabal Sanz Mendi Orio Zurezko taila eta eskultura.\nJose Antonio Barquero Sanabria Euskal pilotak Anoeta euskal pilotak.\nElisa Santiago Bote K!xuka Errenteria Swarovskiz eginiko bitxigintza eta ilearendako lore-osagarriak.\nVirginia Gil Couso Adarbakar Pasai San Pedro Argazkilaritza eta erretxina.\nArrate Lizarralde Zubizarreta Gaztainazko otarrak Azpeitia Saskigintza.\nHainbat Leitzeko taloak Leitza Taloak.\nManekoazpi Manekoazpi Mallabia Etxeko gozogintza.\nArroz alez osatutako zubiak\nGuaixe 2019 ira 28 Olazti\nIgandean, 11:00etatik 14:00etara, San Migel plazan. Hainbat jatorrietako olaztiarren arteko harremanak bulkatu, sustatu eta sakontzeko ekimena da. ...


Nafarroako Turismoak BIMEn parte hartu du kultura turismoa musikaren bidez bultzatzeko - 30/10/2020\n2020ko urr. 30ko prentsa-oharra\nNafarroako Turismoak BIMEn parte hartu du kultura turismoa musikaren bidez bultzatzeko\nNafarroako Turismoak Bilbao International Music Experience (BIME) aurtengo edizioan parte hartu du, babesa emateko Nafarroako bidaia industriako turismo eta zerbitzuen sektoreari, bai eta musikako artistei eta profesionalei, kultura turismoa sortzen baitute. Sinergiak bilatu nahi dira lurraldeko musika eskaintzaren eta eskaintza horren inguruko turismo zerbitzuen artean, eta Nafarroa helmuga turistiko kultural gisa posizionatu, urte osoan bisitariak erakartzeko. Honela, Nafarroako Foru Komunitateak kultura eta turismo sektorea babesten du oraingoan ere, COVID-19 sortutako pandemia dela eta ageri zaizkion erronka berrien aurrean, #kulturasegurua eta #musikabeharrezkoa direlako.\nSegurtasun neurriak betetzeko eta osasuna babesteko, edizio hau mistoa izan da; hau da, ekimen batzuk presentzialak izan dira, eta beste batzuk birtualak (hitzaldiak, topaketak eta streaming bidezko kontzertuak). Zati presentziala Euskalduna Jauregian egin da. Hor, Nafarroako Gobernuak, Kultura eta Turismo zuzendaritza nagusien bitartez, erakustoki instituzionala jarri zuen, Nafarroako musika ekosistemak eta turismo sektorek elkargune eta topagune bat izan zezaten.\nErakustokian, Turismo, Merkataritza eta Kontsumo Zuzendaritza Nagusiko Turismoko Marketinaren eta Nazioartekotzearen Zerbitzuaren ordezkaritza bat egon da, eta sektoreko enpresak bertaratu dira bere ekimenak aurkezteko.\nTopaketa horiek Europako musika industriaren hitzordu nagusietako bat dira, 30 herrialdetik gorako askotariko profesionalak biltzen ditu, musikaren eta gainerako kultura eta sormen industrien arloetakoak.\nNafarroa, zuzeneko musikaren Erresuma\nBIME 2019an hasi zen kooperazio eskemari jarraitasuna eman nahi zaio, Nafarroa, zuzeneko musikaren Erresuma azpimarka turistikoa erabiliz; musika industriaren eragile publikoek eta pribatuek (esparruak, jaialdien eta kontzertuen promotoreak, musika taldeak eta artistak) elkarrekin lan egin dute Foru Komunitatean bisitariak erakartzeko.\nCOVID-19ak markatu du edizio hau, eta krisiaren hasieratik Nafarroan planteatu diren ekimenak plazaratu dira. Ekimen horien helburua da sostengua eta laguntza ematea Nafarroako musika industriaren eragileei (artistak, promotoreak, agertokiak, teknikariak), zeinek asoziazionismoaren bidez lan egiten baitute.


Asmakizuna ideia berria, arazo tekniko jakinerako konponbide bat ematen duena, da. Produktu industrialen eta kontsumoko parte handiena, makinetako eta fabrikazio-prozeduretako babestu ahal dire. Espainian bi modalitateren artean aukera dezake: Asmaketako Patentea edo Baliagarritasun-Modelo bezala.\nHerri atzerritarretan nazio-eskaerara izan daiteke edo herri interesatuak baimentzen badio, Patente Europarrari edo PCT Patentea.\nModalitaterik egokienaren erabakia bezeroarekin hitzartzen da, hartan berean asmaketaren berritasun graduan eta asmaketan oinarrituz, adibidez, produktu kimikoak edo prozedurak Baliagarritasun-Modelo bezala onartzen ez direnez gero.\nErregistro-eremuaz diharduenean, Espainian, 3 posibilitate dauzkagu:\nPatentea edo nazio-baliagarritasun-modeloa. Normalean lehen pausoa da, prozesua hasteaz gain zeinen arabera zuk bere patentearen hedadura egiten duzun urte 1.a - bere lehen patentearen eskaera datatik edo modelotik barru bitartean kontuko data lehentasunezkoa bezala errespetatuko den lehentasun eskubide deitua sortzen duenez gero hirugarren aurka.\nEspainiak Hitzarmena berretsi du 1986an Patente Europarreko ematearen gainean, sistema sinets dezala zeinengatik Patente bakarreko ematearekin, eskaeran izendatu diren herri europar guztietara babesa heltzen da. Patente Europarraren eskaerari eragin diezaioke hiru hizkuntza ofizialen edozeinean: ingelesa, frantziar eta alemaniarra\nHasiera batean baino ez Patente Europarrak eskaera-tasako eta bilaketa europarreko ordainketa aurrez ikusten du. Behin eskaera argitaratuta eta behin bilaketa eginda, herri-izendapeneko eta patenteko Azterketako beste bateko tasa ordaindu behar da. Onartuaren unean Patente Europarra herri interesatuetan baliozkotzea beharrezkoa da. 2016etik aurrera Patente Europar Unitarioak baimenduko du balidatze hau egitea eratzen dute baterakoa EBeko 25 herritarako, itzulpen eta taserako gastuen funtsezko murriztapena uste izango duenerako.\nEspainiak P.C.T-a sinatu du ere. (Patente kontuetan Lankidetza Hitzarmena) sistema ezartzen duela zeinen bitartez, Nazioarteko Patenteko eskaera bakarraz asmaketa batzuei 130 herritan babes daiteke.\nNazioarteko eskaerako aurkezpenak nazio-eskaerak bereiz izan balira izendatutako herri desberdinetan baino efektu bera du. Hizkuntza ofizialen artean gaztelania dago.\nPCT- patente batek bere izapideko bi fase ditu: nazioarteko eta nazional.\nNazioarteko fasean eskaeraz hasten da, nazioarteko bilaketarekin jarraitua eta patenteko eta bilaketa-txosteneko argitalpenaz amaitzen du.\nNazio-fasean tasako ordainketa, azterketa eta izendatutako herri bakoitzaren hizkuntza ofizialaren itzulpen behartzen du, bai herriak hainbeste nazio-patentetan bihurtuz guztietara efektuak aukera dezan. Ez marrazkiak ez lehentasun-ziurtagiriak nazio-bulego desberdinei aurkezterik ez da, hala ere, beharrezkoa. Fase honetan, gehienetan, lehentasun-datatiko 30 hilabeteetan, hasi behar du hau da, lehen eskaerako.


Sare metalikoen gerriko katea fabrikatzaileak eta hornitzaileak - Yangzhou Quanda Metal Mesh Belt Co., Ltd.\nHasiera > Produktuak > Metalezko sareko gerrikoa\nMetalezko sare gerriko katea\nMetalezko sare gerrikoaren katea A3 karbono gutxiko altzairuzkoa da, 45 # altzairuzkoa, 1Cr13 beroarekiko altzairuzkoa, 201.202.304 altzairu herdoilgaitzezkoa, 1Cr18Ni9Ti altzairu herdoilgaitzezkoa, 0Cr18Ni14NO2CU2 altzairu beroarekiko eta azidoarekiko erresistentea, etab.\nSare metalezko gerriko kate motak: biela biraketaren sare gerrikoa, ardatz zuzeneko sare gerrikoa, diamantezko sare gerrikoa, hari bikoitzeko sare gerrikoa, Pareta Handiko sare gerrikoa, herringbone sare gerrikoa, hitz sare gerrikoa, sare tolestagarria gerrikoa, saiheski sare gerrikoa, alanbre laua sare gerrikoa, tenperatura altuko sare gerrikoa, katezko plaka sare gerrikoa.\nAplikazioko sare-katea honela bana daiteke: altzairu herdoilgaitzezko sare-katea, garraiatzaile-katea, elikagaien katea, metalezko katea, tenperatura altuko erresistentzia-katea, etab.\nAltzairu herdoilgaitzezko sare katearen deskribapena: sare gerrikoak gainazal leuna du, uniformea zuloen bidez, kate bidezko transmisio estandarra, ibilbide leuna, desbideratzerik ez, karga ahalmen handia eta trakzio indarra, garbiketa erraza, mantentze erraza eta beste abantaila batzuk.\nEhundura eta ezaugarriak: bere antolaketa egiturak ehungintza arrunta, ehundura indartua, ehundura arrunt segmentatua eta abar biltzen ditu.\nErabilerak: oso erabilia petrolioa, metalurgia, elikagaiak prozesatzeko makineria, farmazia, beira eta zirkuitu inprimatuetarako ekipamendu bereziak bezalako industrietan.\nHot Tags: Sare metalikoen gerriko katea, Txina, fabrikatzaileak, hornitzaileak, fabrika, handizkaria, Txinan egindakoa, pertsonalizatua, kalitate handikoa, stockean, prezioa, aurrekontua\nJanaria labetzeko gerrikoa\naltzairu herdoilgaitzezko alanbre sareko zinta garraiatzailea


“TaupaDA!” lelopean egingo da aurtengo Durangoko Azoka - Nontzeberri\n“TaupaDA!” lelopean egingo da aurtengo Durangoko Azoka\n3 hilabete ago\nAtzo, prentsaurrekoan, Gerediaga Elkarteak 55. Durangoko Azoka abenduan egingo dela baieztatu zuen. Ziurgabetasunez betetako egoera izan arren, elkarteak Azoka antolatzeko erabakia hartu du, beti ere, garai berriari egokituz. Aurtengo ediziorako aukeratutako TaupaDA! leloaren bidez mezu baikorra zabaldu nahi izan du Gerediaga Elkarteak, eta era berean, euskal kulturgintzari hauspoa eman.\nAurtengo Azoka baina, pittin bat ezberdina izango da. Lau eguneko azoka izango da, abenduaren 5etik 8ra, larunbatetik asteartera. Hasierako egunean ez dira ikasleak bilduko eta era digitalean moldatutako programazioa zabalduko da, izan ere, jende pilaketak ekidin beharko dira.\nEgitarauari dagokionez eta osasun eta segurtasun protokoloari jarraituz, zuzeneko aurkezpen, emanaldi eta ekitaldiak murriztu egingo dira, eta era berean zaleen kopurua ere mugatu egingo da, eta streaming bidezko emanaldiak antolatuko dira.\nEta ildo horretan Azokak berak ere, online bertsioa izango du, eta 2020ko argitalpen eta produktuen denda birtuala izango du www.durangokoazoka.eus webgunean.\nDurangoko Azoka nolakoa izango den zehaztu beharko da oraindik, baina horretarako lanean jarraitzen dute antolatzaileek.


Iruñeko Udalak Osasuna zoriondu du bere mendeurrena dela-bide eta bideo bat grabatu du historia egiten segi dezan animatzeko | Ayuntamiento de Pamplona\nIkus-entzunezkoak atzera begirakoa egiten du, gogora ekartzeko nolakoa zen gure hiria 1920an, klub gorritxoa hiriko erdiguneko lokal batean sortu zuten urtean\nCartel_Centenario Osasuna.pdf1.14 MB\n‘Osasuna, jarraitu historia egiten’ mezuarekin, Iruñeko Udalak klub gorritxoa zoriontzen du bere mendeurrena dela-bide, gogora ekarrita nolakoa zen gure hiria klubak bere ibilbideari ekin zionean, hiriko erdigunean, Kutz Kafe ohian berretsitako eraketa baten bidez. Iruña hartan oraingo biztanleen seiren bat baino ez zen bizi eta bigarren zabalgunea eraiki gabe zegoen. Orduko udal-aurrekontua ez zen iristen bi milioi pezetara eta, bitxikeria gisara, sanferminek lau egun gehiago irauten zuten.\nOsasuna Klub Atletikoaren ehun urteak estu joan dira Iruñeari loturik, bertan kokatu baitira hiru futbol-zelaiak eta bertan ospatu, taldearen balentriak. Taldearen hazkundearekin batera, hiria ere aldatzen joan da 1920ko 32.635 biztanle izatetik oraingo 209.032etara igaro baita. Urriaren 24 hartan, lau egun baino ez ziren faltako bigarren zabalgunea sortzeko obrak hasteko José María Landa alkate zuen hiriburuan. Hiru auzo-alkate ere baziren: bata Donibanen, bestea Arrotxapean eta hirugarrena Magdalenan. Udal-aurrekontua ez zen iristen bi milioi pezetara, 2020. urterako hasiera batez onetsitako 187.986.681 euroetatik benetan urrun.\nOsasuna sortu zen urtean, Sanferminak bestelakoak ziren; kartelak ‘Sanferminetako festa handiak eta feriak’ iragartzen zituen, uztailaren 6tik 18ra bitarte, hau da, lau festa-egun gehiago. 1920an baziren Iruñean, besteak beste, Musika-eskola bat –Alondegi kaleko eraikin batean–, hiriko telefono-sarea –800 abonaturi ematen zien zerbitzua oraingo San Frantzisko Eskolan zuen egoitzatik–, eta zentral elektriko bat, zeinak Arrotxapeko Cuatro Vientos zubitik ehun zaldiko potentziaz lan egiten baitzuen. Iruñeko Udalaren Aurrezki Kutxa eta Bahitura Etxeak ere lanean ziharduen, orduan Estafeta kaleko 47an.\nUdaletxeko fatxada Osasunaren koloreez blaituko da\nZoriontzeko bideoaz gain, Iruñeak Udaletxeko fatxada klubaren kolore ofizialez, urdinez eta gorriz, argituz eginen du bat gorritxoen mendeurrenaren ospakizunarekin. Udalak, bestela ere lagundu dio klubari Udalaren gune publikoak lagaz, hiria apaintzeko. Hiriko informazio-panel eta faroletan sakabanaturiko mezuek klubaren ehun urteak dituzte hizpide, eta ‘100 urte zurekin’ leloarekin Osasunaren armarriaren ondoan agertzen dira.\nMendeurrenaren karietara ere, Udalak aste honetan iragarri du Osasuna Klub Atletikoari emanen diola Iruñeko Urrezko Domina, Udalak eman dezakeen sari gorena. Erabakia, udal-talde guztiek aho batez hartuta, heldu den Osoko Bilkuran, azaroaren 5ekoan, berretsiko dute.


Zertan den gaur gure herria\nGaur-gaurkoz agerikoa da aberriari bakar irizten bazaio ere ugariak direla bere esanahiak. Ia Aberri Egunean mintzatu den eragile, antolakunde eta alderdi beste zentzu har zezakeen aberriak, eta norberak sentitzen duen horren araberakoa ere izan zitekeen baldin eta ez balego kontsentsu zabalagorik. Bada, ordea, aberriaren ulerkera orokorra, konpartitua, eta zehatza oso ez izan arren interpretazio orori propioa zaiona. Aberriaz ari denak haren jatorriaz ezer dio, historia bat du akorduan edo euskara ahotan, amaren etxea defendatu zuen eta etsaiak sortu bere identitatea, tradizionalista da, proletarioa edo ilegala. Esan nahi baita: aberriaren definizio batek edo bestek, agian denek, elementu amankomun batzuk izan ohi dituzte eta horien artean sarrikoenak hizkuntza, jatorri historikoa, lurraldea eta egitura sozioekonomikoa izaten dira. Azal-azaletik denok deritzogu aberriari berdin, edo antzerako; hala ere, xehetasunean ez dugu bat egiten. Horregatik ez dugu elkarrekin batzerik izan gaurko egunean.\nBakoitzak bere aldetik ospatu eta aldarrikatzen du Aberri Eguna, euskaldun guztiok ez baitugu asmo bera: ezberdin bizi dugu herria, bere aberastasun eta miseriak, eta zori ezberdina opa diogu gal ditzan gauza batzuk eta beste berririk ekarri. Ondorioz, aberria aipatzean aberri bakarraz ariko bagina ere zatituta dago dena delako hori, aberria osatzen dugun asko elkarren aurkari gara eta. Abstrakziotik aldenduz gero, adibidez, nazio proiektu anitzen arteko oposizio zuzena igarriko dugu, egunerokoan, bederik, errealagoa dena. Izan ere, bada Euzkadi bat, eta Euskadi ere, bada izenondo bako Euskal Herria eta Euskal Herri Langilea, edo motibo hutsa: euskal langileria. Denak dira, nolabait, zenbait identitate ezaugarriren aitortza (izan baden nazioarena) eta etorkizuneko komunitate edo estatu baten intentzio-deklarazioa (nazioaren balizko bilakaerarena). Denak dira, halatan, elementu berdintsu batzuk kontuan hartzen dituzten nazio proiektuak, baina borondateon xedeek ez dute elkarrekin zerikusirik. Nazio proiektuak, gainera, antagonikoak izan daitezke: EAJ-PNVren nazio proiektua, gaur egun indarrean dena, Espainiako Estatu burgesean da posible (eta soilik da posible estatu horretan), aitzitik, euskal komuniston nazio proiektuak Espainiako eta Frantziako estatuekin haustea dakar nahi eta nahi ez. Bata edo beste izango da etorkizunean, eta bata edo beste ez da denon aberri izango.\nHorrenbestez, komunistok aberriaren kontzeptu (nazioaren teoria bat, kasu) zehatza garatu behar dugu, batik bat argi argudia ditzagun nazioaren elementu konstitutiboei oposizio erreal bat berezkoa zaiela: klase oposizioa. Eta, horrez gain, zera defendatu behar dugu kementsu: garrantzitsuena bakoitzak duen nazio proiektua da. Zeren eta iraganaren zentzua, azken batean, bizi dugun une honetan datza, eta oraingoa etorkizunean. Horregatik, komunistontzat nazio proiektu bat bidezkoa da baldin eta soilik euskal langileriaren, bai eta langileria klase osoaren, askatasun politikoa ziurta badezake. Hau da, langileriaren emantzipazio unibertsalarekin bat egiterik badu. Batasun berri baten ilusioz, guk badugu gure hautua egina: Euskal Estatu Sozialista.\nEstatu burgesen krudelkeriaz: sarraski sionista


Gurutz Linazasoro neurologo ezagunak ‘Garun bat, bizitza bat’ konferentzia eskainiko du. - Albisteak - Zumarraga\nGurutz Linazasoro neurologo ezagunak ‘Garun bat, bizitza bat’ konferentzia eskainiko du.\nHitzaldia Otsailaren 19an izango da Zelai Arizti aretoan arratsaldeko 19:00-etan\nHitzaldiaren helburua, pertsonaren garapenaren fase ezberdinetan garunak duen garrantziaren inguruak informatu eta heztea, garunak bizitzan zehar izaten dituen aldaketei buruzko azalpen zehatz baten bitartez.\nEkimena Foru Aldundiak eta Garunaren etxeak bultzatzen dute, kasu honetan, Zumarragako Udalaren kolaborazioarekin. Programa honen bitartez, garunaren ezagutza bezalako kezka intelektual interesgarria ahalik eta gipuzkoar kopuru altuenari hedatu nahi zaio.\nLinazasorok azaldu du aurkeztu berri den hitzaldi zikloak honako galderei erantzunak ematen saiatuko dela: Zerk desberdintzen ditu gizakien eta animalien garunak? Zergatik egiten dute jolasean umeek? Zergatik ez ditugu gure bizitzako lehenengo urteak gogoratzen? Zergatik da nerabezaroa hain gatazkatsua? Zergatik da nerabeen garuna hain zaurgarria? Umeak izatek zoriontsu egiten al gaitu? 40 urteen krisirik ba al dago? Nola eboluzionatzen dute moraltasunak eta erabakiak hartzeko prozesuak? Ba al dago garunaren zahartzeari aurre hartzerik? Zergatik dago gero eta pertsona gehiago ehun urtetik gora bizitzen dena? Ze erronka planteatzen dizkio errealitate honek gizarteari? Murriztu al daiteke Alzheimerra jasateko arriskua? Hautez gain, noski, hitzaldian zehar sortu daitezken gainerako gaiak ere eztabaidatuko dira.


Neskatxa gazte bat da\nBidarten xarmanta, (bis)\nosoki ederra da\nOngi mintzaria da,\nainitz elokanta, (bis)\nmanera guztiez da\narras atraianta. bis\nZu zare, Madalena,\nBidarteko izarra, (bis)\nezen ez elurra;\nitsaso bazterra, (bis)\nherrian bakarra. bis\nda zure bisaia (bis)\neta duen airëa\nOi, zeinen den loria\nzure ikustëa, (bis)\nerraten dut egia\nizar miragarria. bis\nZare arras piadosa,\narras merbeilosa, (bis)\nEuskal Herriko arrosa\neta industri/osa, (bis)\nguztiz bali/osa. bis\nKantu honen medioz\nsegur naiz ez zaren (bis)\noi, zeren amodioz\nbeti maitaturen (bis)\nbait zaitut laudorioz\nnik inguraturen. bis


Euskal Herria Bildu - PSOEk eta PNVk orain arteko austeritate eta murrizketa politikekin jarraitzea ahalbidetuko diote PPri\nPSOEk eta PNVk orain arteko austeritate eta murrizketa politikekin jarraitzea ahalbidetuko diote PPri\nDiputatu subiranistak EAJ kritikatu du PPren gobernuak inposatutako gastu muga onartu duelako. “EAJk txikira jokatzen jarraitzen du”, esan du. Koalizio subiranistak salatu du PPk ez duela iruzur fiskalaren kontra borrokatzeko“inolako” borondate politikorik.\nEspainiako Gobernuak aurrekontuen arloan onartutako egonkortasun helburuaren aurka agertu da EH Bildu. Marian Beitialarrangoitiak adierazi duenez, gastu muga %0,1 igo arren, muga hori babestea “austeritate politikan sakontzea da, murrizketa gehiago eta are gogorragoak ekarriko ditu eta, gainera, defizit helburuen banaketa ontzat ematea da, autonomia erkidegoei defizitaren kontrolean zama handiagoa ezarriz”.\nIldo horretan, diputatu subiranistak salatu du diru sarrerak gehitzeko iragarri diren neurriak ez direla “inondik ere nahikoak” eta “kaltegarriak” ere izango direla.\nHalaber, Beitialarrangoitiak adierazi duenez, defizit helburua malgutu izanak “ez digu aldaraziko gure zorpetze politiken, erritmoaren eta lehentasunen inguruko erabakiak geuk hartzeko eskubidearen aldeko jarrera”.\nEuskal diputatuak esan duenez, “gure zorpetze politikak geuk erabaki ondoren, Estatuarekin negoziatuko genuke politika horiek inplementatzeko modua, gaur egun ez dagoen eta, tamalez, ez aurreko lehendakariek ez oraingoak arakatu nahi izan ez duten aldebiko harreman baten bidez. Izan ere, aldebikotasuna ez da Estatuak esaten duena besterik gabe onartzea”.\nEH Bilduko bozeramailearen arabera, “norabiderik gabeko PSOE batek eta txikira jokatzen jarraitzen duen EAJ batek orain arteko austeritate eta murrizketa politikekin jarraitzea ahalbidetuko diote gobernuari, eta hori ez da, inondik inora ere, garai honek eskatzen diguna”.


Iturregi: "Garaipenari jarraipena eman nahi diogu" | Athletic Club\nHasieraAlbisteakIturregi: “Garaipenari jarraipena eman nahi diogu”\nIturregi: “Garaipenari jarraipena eman nahi diogu”\nEntrenatzaile zuri-gorriak 18 jokalari deitu ditu bihar Madril CFFren aurka jokatzeko, baina aurkariaren zailtasuna azpimarratu du: “txapelketako ustekabeetako bat da”\nIraia Iturregi Athletic Clubeko entrenatzaileak prentsaurrekoa eskaini du taldea Madrilera irten aurretik, bihar Madril CFFren aurka jokatzeko Matapiñoneran. Ainhoa Moraza “lehiatzeko moduan” izago da, bere egoera fisikoa mantendu baitu, “etxean hamar egun baino gehiago egon arren”.\nBiharko norgehiagoka aurkari zail baten aurka izango da. Entrenatzaileak azaldu duenez, Oscar Fernandezen taldeak “azken 18 puntuetatik 16 lortu ditu. Niretzat, zalantzarik gabe, txapelketako ustekabeetako bat da, eta ondo lehiatzen den taldea da, bai kanpoan, bai etxean. Jokalari azkarrak ditu goian, Valeria eta Geyse adibidez. Partida zaila espero dugu, ez bakarrik zelaiagatik, baita aurkariagatik ere. Ez dute aukera askorik behar golak sartzeko”. Asteburuan Espanyol mendean hartu ostean, “garaipenari jarraipena” eman nahi diotela adierazi du.\nIraia Iturregik 18 jokalari eramango ditu Madrilera: Andere Leguina, Andrea de la Nava, Ainhoa Moraza, Garazi Murua, Naroa Uriarte, Oihane Valdezate, Nekane Diez, Maria Diaz, Yulema Corres, Marta Unzue, Oihane Hernandez, Eunate Arraiza, Sophie Istillart, Lucia Garcia, Marta Perea, Vanesa Gimbert, Leyre Monente eta Irene Oguiza.


Berogailua — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Berogailua\nLeire Narbaiza 2008/01/22 20:59\nDuela urte batzuk hotzak akabatzen ibiltzen ginen ia toki guztietan. Tabernak ziren salbatzen gintuzten aterpe ia bakarrak. Luzaroan nonbait egon behar izanez gero, ondo hornituta joatea derrigorrezkoa zen: galtzerdi potoloak, jertse ederrak,....Tapa-tapa eginda ibiltzea beste erremediorik ez genuen.\nTipula formatoa zen niri gustatzen zitzaidana: kamiseta, alkandora, jertsea (bat edo bi), txamarra eta bufanda. Berotu ahala, poliki-poliki kentzen hastekoa. Ez zen erraza klaseak aguantatzea ia berogailurik gabe. Horregatik gure geruza guztiak.\nOrain, ostera, beste muturrera pasatu gara. Kalean 5 gradu, baina barruan 23. Trenean, liburutegian, eskolan, euskaltegian....beroak akabatzen (horrelako esamolderik ez dago,barren, euskaraz!). Jendeak maga hutsean egon nahi du lanean, jertserik barik, eta horretarako jo ta fuego igo berogailua. Ez da normala kalefazioa topera izan eta leihoa zabalik edukitzea beroaren beroaz. Hori bai, egunen batean berogailua hondatu, edo arazoren bat izanez gero, hortzak kriskitinak jotzen ibiliko gara\nZorri hil piztuak gara, aberats berriak. Mutur batetik bestera joan gara, Tropikoan biziko bagina bezala, artilezko galtzerdiak eta alpakazko jertseak alde batera lagata. Makina bat jertse eder eta polit daukat nik armairuan, jantzi ezinda, abandonatuta, toki guztietan ito egiten naizelako; batez ere leku publikoetan...inoren diruarekin erraza da infernuan baino beroago egotea.\nEz berbarik egin aldaketa klimatikoaz, ezta berotze globalaz ere. Are gutxiago energia aurrezteaz. Oilasko lantegi batean bizi direla dirudi. Oiloek erruteko behar duten tenperatura behar dute-eta, lanean jarduteko. koittaduak, gizajuak ilea galdu zuten eta Kantauri alde hau hotzegia da eurentzat!\nTxitak hazteko eredua baino nahiago Evo Moralesena, bai horixe!\netiketak: negua, trenean, berde\nErregular! Beinke! Ez dakizu zelako burrukia dakaten lantokixan. Jentiak ez daki termostatuak zertarako dirazen be. Eta gela bat bizkor berotzeko sistemarik bizkorrena ATIA IXTIA dala, ez estufia topera ipintzia.\nMikel Z dio:\nZarauzko kiroldegiyan kirolik in berrik eztao gabonetan hartutako kiluak jaixteko, barrura sartu eta iteun beruakin botatako izerdiyakin nahikua da! Beste herritan de antzeko dala ikusi det... Eta hori eztola kirola bero donian itia baño gauza inkomodogoik!\nBurrukia haundixa da bai. Badakizu Espaloia kafe Antzokixak zein bolumen daukan. Ba ha dana berotzia... Oin, jendiak ez dauka erreparorik atiak zabalik eukitzen. GGGGRRRRRR. Duan dalakuan!\nDuan balitza pentsau zer pasauko litzaken! Eskerrak karu dagola gasa, eta egon deixela, gaiñera. Etxietan gehixago neurtuko dalakuan nago, baiña Udaletan, buleguetan, norberana ez dan enpresetan, elkartietan, jubilau etxietan... puff.\nortozik doana dio:\nGehiegizko kontsumo energetikuan adibide garbixa, neguan bero pasatu larregizko berogailuakin, eta udan hotza eta katarruak aire desegokitu horrekin.\nAzken egunotan Mendaron egotia tokau jata, ospittalian. Ha da berua, hangua! Ezin egon! Eta leihuak zabalik gela askotan.\nGau eta egun, berogaillua beti topera.\nHolakuetan beti pentsatzen dot, arduraduna ez dala pertsona gaiztua izango, ez dabela berogaillua topera ipiniko fede txarrez; ez dittuala gaixuak gehixago gaixotu nahi...


Koronabirusaren 15 positibo berri jazo dira Aiaraldean asteburuan - Aiaraldea - Aiaraldea.eus\nKoronabirusaren 15 positibo berri jazo dira Aiaraldean asteburuan\nAitor Aspuru Saez 2021-05-24 14:32\n6 positibo agertu dira Amurrion asteburuan. / Aiaraldea.eus\n6 kasu Amurrion izan ziren, baina Laudion, Okondon eta Urduñan ere agertu ziren kutsatu berriak.\n15 koronabirus kasu berri detektatu zituen asteburuan Osakidetzak Aiaraldean, gaur eguerdian plazaratutako txostenean adierazi duenez. Datu horiek pasa den astekoak gainditzen dituzte (12 izan ziren positiboak). Baina, begirada orokorra eginda, martxoko kopuruetara itzuli dira.\nIzan ere, apiriletik maiatza hasiera arte, asteburutan 32, 43, 52, 38 eta 25 kutsatu azaleratu zituen osasun sistema publikoak.\nGauzak horrela, hau izan zen atzo kasuen banaketa udalerrika:\nAsteburuko datuek joera baikorra marraztu dute eskualdeko ratioetan. Oro har, euren kopuruak mantendu ez dituzten herriek behera egin dute. Esaterako, Laudiok, Aiarak, Arakaldok, Orozkok eta Urduñak tasak murriztu dituzte. Okondok egin du gora apur bat.\nOndorioz, Arakaldo da 400 kutsatu 100.000 biztanleko langa gainditzen duen herri bakarra. Aurrekoetan azaldu bezala, biztanleria gutxi duelako gertatzen da hori. Beste hitz batzuetan, ez da adierazgarria bere egoera.\nUdalerria Egungo ratioa Osteguneko ratioa\nAmurrio 174,25 174,25 (=)\nAiara 138,17 207,25 -69,08\nLaudio 163,48 196,17 -32,69\nOkondo 164,34 82,17 +82,17\nArakaldo 588,24 1.764,71 -1.176,47\nArrankudiaga-Zollo 196,46 196,46 (=)\nOrozko 152,03 190,04 -38,01\nUrduña 354,36 377,98 -23,62


Avia 57 FSX for\nGaldera Avia 57 FSX for\n2 3 Duela urte hilabete # 231 by Dariussssss\nShort eta erraza.\nAvia 57 hegazkinaren FSX ikusi nahi nuke. Plano hori gustatzen zait hainbeste.\nHan hegazkin bera hemen FS2004 da, baina ez FSX da. Beraz, mesedez.\n2 3 Duela urte hilabete # 236 by Gh0stRider203\n2 3 Duela urte hilabete # 240 by Dariussssss\n2 3 Duela urte hilabete # 241 by Gh0stRider203\napustua duzu. eraman ninduen batzuk. deskribapena link batekin bideo bat topatu baina esteka huts egiaztatzeko izateko SO batzuk gehiago Jaurlaritzak egin nuen\nOrria sortu: 0.364 segundotan


Emakumeak Euskal Herriko inauterietan\nInauteria transgresioa, urraketa, haustura da. Gure nortasuna ezkutatu, eta beste norbait izatera pasatzen gara, beste zerbaitetan transformatzen gara. Mozorrotzean gure eguneroko identitatea ezabatzen dugu, eta tarte batean, beste zerbait izatera jolasten gara. Egunerokoan kateatuta bizi diren norbanako arruntak izateari utzi eta ametsetako zein amesgaiztoetako mozorroak izatera pasatzen gara. Zintzotasun aspergarria utzi eta anonimatuak ausart, zirikatzaile, lotsagabe, transgresore izateko aukera eskaintzen digu.\nBostok photo | Oier Araolaza @oaraolaza | Gari Garaialde @GariGaraialde\nAltsasu, 2014ko Martxoaren 4a. Momotxorroa.\nOrensetik Dalmatiara eta Sardiniatik Nafarroara dago zabaldua hartz bortitz, arlekin koloretsu, joaldun zaratatsu edo dantzari apain mozorrotzeko ohitura. Eta emakume. Emakumea, edo haren irudia bederen, behin eta berriz ageri zaigu inauterietan. Gizonek maite dute emakume mozorrotzea, andre nobia aingeruar edo emagaldu likits, trabestismoa gozagarri zaie gizonei. Soineko, ileorde, ezpain margotu eta titi parea soinean, beren gizontasuna zalantzan jarri gabe emakume jantzi eta emakume gorpuzteko aukera ederra eskaintzen dio gizonari inauteriak. Gizon nortasuna, bere genero duintasuna urratzeko kezkarik gabe gainera. Are gehiago, gizontasuna aldarrikatzeko ere baliagarri izan liteke. Bai, emakume irudia ohikoa da inauterietan, gorpuzten duena gizonezkoa baldin bada.\nBeste kontu bat da emakumeak mozorro festan parte hartzea. Transgresioa gizonezkoen barruti esklusiboa bailitzan formulatzen dugu mozorro festa. Askatzailetzat saltzen dugun errituala, gizonezkook gizartean dugun posizio hegemonikoa sendotzeko baliatzen dugu. Lan erritmoarekin hautsi dezakegu inauterien bidez; Zer esanik ez seriotasunarekin, ordenarekin, isiltasunarekin, otzantasunarekin... Baina genero bereizketa ukiezina zaigu nonbait. Hausturari mugak, genero mugak jartzeko, asmatzeko gai garela erakusten dugu inauteriaren bidez.\nInauteriaren askatasuna Atenaseko demokrazia zaharraren pareko gertatzen da. Politikoki aitzindaria zen Greziako sisteman hiritar guztiek zuten gobernu erabakietan parte hartzeko eskubidea. Hiritarrak gizonezko libreak soilik ziren ordea, emakume eta esklaboek ez zuten txartelik zozketa horretarako. Eta hortxe bertan daukagu jarrita zepoa orain ere. Tradiziozko festaren pedigria aldarrikatu nahi duten zenbait inauteritan, anabasaren erdian arauak, genero bazterketa gauzatzen jarraitu ahal izateko arauak, asmatzen dituzte oraindik, erritualaren, sinbologiaren edo tradizioaren izenean. Noiz eta araurik gabekotzat aurkezten dugun aroan bertan.\nMozorrotzea akzio transformatzailea da. Aztikeriak ez du sobera irauten, ordu batzuk, egun batzuk gehienez, hordialdiaren arrastoa desagertu arte. Baina magia indarrean den tarte horretan, oskolaren eraldaketak identitate berria eskaintzen digu. Ordura arte gurea izan denarekin zerikusirik ez duen nortasun berria daramagu soinean eta mozorroa jokatzen dugu inoiz besterik izan ez bagina bezala. Mozorroak ez du gurekin lotura handirik, ez da gu, eta tamainaz aparte, ez dauka gure antzik ere.\nTxirikorda atzerakoi absurdoa da zenbait mozorro janzteko genero mugak jartzen ibiltzea. Edozein testuingurutan ulergaitza dena, zentzugabea bihurtzen da inauterietan. Udalak desfilea antolatzea da inauteri bat hiltzen saiatzeko estrategia on bat. Beste bat, mozorrotzeko arauak ezartzea. Eskerrak aratusteak arau hauste bihurtu nahiak inauteri gehienetarako sarbidea eskaini dien emakumeei.\nEibar, 2014ko Otsailaren 22a. Koko-eskean.\nZubieta, 2014ko Urtarrilaren 28a. Ikustera gerturatutako jende mozorrotuta.\nDonibane Lohitzune, 2014ko Otsailaren 14a. Hartzaren eguna.\nEibar, 2014ko Otsailaren 22a. Koko-eskean, baserriz, baserri.\nEibar, 2014ko Otsailaren 22a. Goizeko lehen Koko-dantzak, azokan.\nArizkun, Sagardantzari bat Gamioarrea etxetik ateratzen.\nLantz, 2014ko martxoaren 4a. Mairuak kalean jendea xaxatzen.\nAltsasu, 2014ko martxoaren 4a. Momotxorroak aurpegiak odolez zikintzen.\nZubieta, 2014ko urtarrilaren 28a, Jendea dantzan herriko plazan.\nAltsasu, 2014ko martxoaren 4a. Momotxorroak odolez zikintzen.\nZubieta, 2014ko urtarrilaren 28a. Bikote bat herriko plazan jauzika eta korrika.\nLantz, 2014ko martxoaren 4a. Mairuak herriko plazan dantzan.\nZubieta, 2014ko urtarrilaren 28a. Neska bati joariak jartzen.\nArizkun, 2014ko otsailaren 15a. Jatzilo eta Mairuak Erratzurako bidean, gizakunde egunean.\nErratzu, 2014ko otsailaren 15a. Mairu bat.\nAltsasu, 2014ko martxoaren 4a. Momotxorroak karriketan barrena.\nArizkun, 2014ko otsailaren 15a. Mozorro txuriak, Erratzurako bidean.\nErratzu, 2014ko otsailaren 15a. Sagardantzariak eta ikusle jendea, jantzilo erre duen suaren inguruan.\nDonibane Garazi. Santibate egunez gazteak dantzan ostatu baten barnean.\nLesaka, 2014ko martxoaren 2a. Zaku-zaharrak herriko itzulia bukatu ondoren.\nLesaka, 2014ko martxoaren 2a. Zaku-zahar bat, mozorroa kentzen.\nLesaka, 2014ko martxoaren 2a. Bi neska, zaku-zaharrak hustu ondoren lurrean geratutako lasto gainean etzanda.\nKanal hauetan artxibatua: Jai herrikoiak | Feminismoa | Generoa\nLibanoko Gobernuak dimisioa aurkeztu du, Beiruteko leherketaren harira


Vitoria-Gasteizko Udalaren web-orria - Trantsizio energetikoa: herritarrentzako zerbitzu berriak\nTrantsizio energetikoa: herritarrentzako zerbitzu berriak\nGasteizko Udala trantsizio energetiko baten alde ari da lanean, gure hiriko eredu energetikoa aldatu ahal izateko.\nHorretarako, hainbat zerbitzu eta tresna jarri ditu martxan herritarrentzat, enpresa txiki eta ertainentzat, saltokientzat, pertsona autonomoentzat eta beste kolektibo batzuentzat.\nMurriztu zure faktura elektrikoa\nMurriztu zure faktura elektrikoa zerbitzuaren bidez, argindarraren faktura murrizteko laguntza pertsonalizatua eskainiko dizugu, doan. Zehazki, analisi energetiko bat bidali ahalko dizugu, kostuak murrizteko proposamen batekin batera.\nSortu zeure energia\nEguzki-panelak jartzea baldin baduzu buruan, Sortu zeure energia proiektuak lagunduko dizu. Izan ere, zure beharretara hobekien egokituko litzatekeen autokontsumorako instalazio fotovoltaikoaren tamaina kalkulatzen lagunduko dizu..\nSortu zure komunitate energetikoa\nEnergia komunitarioko proiektu bat martxan nola jarri jakin nahi baduzu, gure hirian egiten ari diren informazio-jardunaldietan parte hartzera gonbidatzen zaitugu. Jardunaldi horietan ezagutu daiteke zertan datzan energia-komunitate bat, zer nolako proiektu jar ditzakezun martxan zure auzoan eta nola gauzatu ditzakezun.\nTrantsizio energetikoaren helburuak\nGure helburua trantsizio energetiko segurua, justua eta inklusiboa egitea da, gure hiria jatorri berriztagarriko ekoizpen energetiko banatuaren udalerri erreferente bihurtzeko, eraikitako parkearen birgaitze energetikorako eredu eraginkorra bultzatzeko, bai eta kalitatezko garraio publiko elektrifikatua bultzatzeko ere, hurbileko mugikortasun aktiboaren aldeko gure apustu irmoa ahaztu gabe.\nLidergo indartsua duten eta kontzientziazio-maila handia duten herritarrekin batera, eredugarri diren erakundeak dituen udalerria izan nahi dugu, tokiko trantsizio energetikoak planteatzen dituen erronkei aurre egiteko lankidetza-eredu komunitaria ardatz. Hori guztia ingurune ekonomiko oparo, berritzaile eta lehiakor batean, inor atzean geratuko ez den elkarlaneko gizarte-eredua zainduko duena.


topic_facet:"Muntaia- eta mantentze-lan elektriko/elektronikoak (Modulua)" topic_facet:"Industria-robotika (Modulua)" topic_facet:"Elektrizitatea eta Elektronika (Lanbide Arloa)" author_facet:"IMH Makina Erramintaren Institutua"\nProposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Industria-robotika (Modulua) Proposatutako gaia: Elektrizitatea eta Elektronika (Lanbide Arloa) Egilea: IMH Makina Erramintaren Institutua\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Berrikuntza tresnak lantzeko ikastaroa eta bonoa, kontrataziorako diru-laguntza lortzeko aukerarekin. - Berriak - UrolaKosta agentzia\nBerrikuntza tresnak lantzeko ikastaroa eta bonoa, kontrataziorako diru-laguntza lortzeko aukerarekin.\n215 orduko ikastaroa, maiatzaren 2tik ekainaren 22ra. Landuko dira edozein enpresatan berrikuntza lantzeko beharrezko diren konpetentzia, ezagupen eta tresnak.\nUrola Kostako Udal Elkarteak prestakuntza programa jarri du martxan bigarren aldiz, langabeak kontratatzeko diru-laguntzarekin lotura duena. Prestakuntza-programa egiten duten pertsonek bono bat eskuratzeko aukera izango dute eta pertsona hori kontratatzen duen enpresak langabeak kontratatzeko diru-laguntza eskuratzeko aukera izango du.\nIkastaroan landuko dira enpresa eta organizazioetan berrikuntza lantzeko beharrezko diren konpetentzia eta trebetasunak. Ikastaroak orotara 215 orduko iraupena du eta maiatzaren 2an hasi eta ekainaren 22an amaituko da.\nBerrikuntzan ikastaro aurreratua\nGaur egun enpresetako hautaketa prozesuetan gero eta gehiago baloratzen da berrikuntzarako ezinbestekoak diren konpetentzia, jarrera eta ezagutza zehatzak edukitzea, ohiko esperientzia eta prestakuntzaz gain, hala nola: erabaki azkarrak ematea, enpatia, ikaskuntza kolaboratiboa, sare sozialak, hizkuntza digitala ulertzea, proiektuen kudeaketa, sarean lan egiten jakitea, bilerak digitalki egitea... Konpetentzia, tresna eta ezagupen horiek bereizten dute talentua gaur egun. Ikastaro honetan konpetentzia eta ezagupen horiek landuko ditugu.\n6 modulu nagusi ditu ikastaroak:\nIraupena: 215 ordu\nEgutegia: apirilaren 23tik ekainaren 22ra, astelehenetik ostiralera\nLekua: Urola Kostako Udal Elkartearen egoitza (Urdaneta bidea 6, Abendaño industrialdea, Zarautz)\nGoi mailako ikasketak edukitzea edo goi mailako Lanbide Heziketako titulua izatea\nEskualdean erroldatua egotea (Aia, Getaria, Orio, Zarautz, Zumaia)\nLanbide-Euskal Enplegu Zerbitzuan alta egoeran egotea eta langabezia egoeran egotea\nInternet eta programa informatikoen ezagutza nahikoak izatea\nIzena emateko eskabidea aurkeztu behar da Urola Kostako Udal Elkartean edo emailez bidali ondoko helbidera: harrera@urolakosta.eus\nLan-bizitza (Gizarte Segurantza)\nEskabidea egiteko eredua hemen eskura dezakezu.\nIzena emateko epea amaituko da apirilaren 27an.\nOlaia Sainz (teknikaria)


Hondurasko herrian jarri behar dira begiradak eta itxaropena, herriak behar baitu babesa - GARA\nAbiatu dira Manuel Zelayaren eta kolpisten ordezkarien arteko negoziazioak Costa Rican. Roberto Michelettik lehendabiziko bileraren ostean ospa egin du eta Hondurasera itzuli da negoziazioak hasi aurretik. Honek erakusten du kolpisten benetako borondatea. Oscar Arias Costa Ricako lehendakariak negoziazioen oinarria Zelaya Hondurasera lehendakari gisa itzultzea dela esan du. Paradoxikoki, bi aldeen itxikeria salatu du.\nBitartean Hondurastik gero eta berri gutxiago jasotzen dira. Ezarritako errepresiozko neurrien ondorioen inguruko berririk ez da eta hildakoen nahiz atxilotuen gaineko datu berririk ere ez. Diplomaziaren jokoan buru-belarri sartuak, munduko mandatariek hartzen dituzten neurriak Hondurasko herritarren hobe beharrez hartu behar dituztela ahaztu dutela dirudi.\nZentzu honetan, diplomazian ez ezik, Hondurasko herritarrengan jarri behar da orain begirada eta itxaropena, beraiek baitira egoera zailena bizi dutenak. Halaber, beraiek babesteko neurriak hartu behar dira, kolpearen garaipena edo porrota han jokatzen baita beste inon baino gehiago. Diplomazia alferrikakoa izango da borrokaz eta elkartasunaz laguntzen ez bada.


Lorea Taldearekin elkar hartu eta Bilketa Bereiztua 1981 - Emausko Trapuketariak\nLorea Taldearekin elkar hartu eta Bilketa Bereiztua 1981\n1982tik aurrera, Iruñean eta Iruñerrian zaborren arazoaren inguruko eztabaida pizten da. Adiitu talde batek, “Lorea” izeneko talde tekniko-ekologistak, Bilketa Berezitua Proiektua defendatu zuen, kutsadura gutxiago eragin eta birziklajea areagotzeko moduan. Kontua zera zen, materiale desberdinak sorreratik bertatik jasotzea, alegia, etxez etxeko bilketa eginez.\nEmausko Trapuketariak buru-belarri sartu zen asmo horretan, bai bilketa lanean, tamaina handikoak, papera, arropa eta beira, hasiera batean Antsoaingo biltegian, bai informazio eta sentsibilizazio kanpainan, autobus “amerikar” zahar batekin, propio egokitua kanpainarako, herriz herri eta auzoz auzo Iruñerria ez ezik Nafarroa osoan zehar ere ibili zena.\nTrapuketarientzat, 1982an hasitako esperientzia eta lankidetza hauek oso baliagarriak izan ziren geure lanaren balioaz eta horrek ingurumenaren zaintzari egiten zion ekarpenaz ohartzeko.


«Afizioz eta ofizioz dut baserria gogoko; egiten dena nahiz bizimodua»\n05 martxoa, 2018 Elkarrizketa 637\nMaria Jesus Insausti Onda baserritarra da. Umetatik du gogoan etxeko negozioaren parte izatea. 1925az geroztik ari dira Iztueta baserrian esnearekin lanean eta garaiei dagozkien aldaketak izan badiztuzte ere, baserriko balio eta kultura galdu gabe jarraitzen dute lanean. Aspegi elkartearen (Gipuzkoako Emakume Profesional eta Enpresarien Elkartea)saria jaso berria da, emakume enpresariari dagokiona. Berrikuntza, jasangarritasun, komertzializazio egoki eta izandako balioengatik saritu dute.\nBetidanik ezagutu duzun zerbait da baserriko lana.\nBai, bizitza guztian ezagutu dut, gehienbat aitona-amonekin erlazionatzen dut hasiera garai hura. Aitona karro eta mandoarekin joaten zen esnea saltzera, eta gogoratzen naiz ni oso txikia nintzela. Ondoren amarekin dut oroitzapena esne munduan, baina beti salmenta zuzenarekin lotuta. Etxeko esnea ekoitzi eta kalera eramaten genuen, nahiz eta ondoren beste modu batzuk etorri ziren.\nHorrelako negozio bat esku artean izanda, erabakitzeko aukerarik izan duzu edo bidea markatuta aurkitu zenuen?\nNi baserritik kanpora ere bizi izan naiz urte batzuetan, baina une egokia aurkitu nuenean baserrira itzuli nintzen, afizioz eta ofizioz, asko gustatzen baitzait baserria, bertako bizimodua eta bertan egiten dena.\nBaserriko lanaz gain, sektorearen inguruko beste alor batzuk ere landu dituzu.\nGipuzkoako Euskal Herriko Nekazarien Elkartasuneko lehendakaria izan nintzen sei urtez, eta kanpora ere joan nintzen ikastera. Baina ondoren baserrira itzultzea erabaki nuen.\nSektoreak, hasi zinenetik hona, aldaketa ugari jasango zituen.\nBai, azken hamarkadetan aldatzen joan da eta azken urteetan aldaketa hori gero eta nabarmenagoa izan da. Nekazaritzak aldaketak izan ditu, alde batetik gainbehera izan delako sektorean. Baita teknologia berriak sartu direlako ere.\nHorrek lan egiteko modu berriak ekarri ditu eta tresneria berria ere sartu da lanbidean. Alde horretatik hobekuntza ere etorri da, azken urteetan baserriko lan egiteko moduan. Lehen modu batean lan egiten zen, eta orain beste batean.\nProzesua bera aldatu al da?\nLehen salmenta etxez etxekoa zen soilik, ondoren dendetara ere pasa ginen, eta azken urteetan makinak eta produktu berriak atera ditugu. Baina esnea lantzeko prozesua bera da: ganadua etxean jaiotzen da, elikadura bera mantentzen dugu, esnea ekoitzi eta transformatu, eta saldu. Kate bat da, guk abiatu eta guk ixten dugu. Hori da gure produktuek erakutsi behar duten konfidantza, produktua zein modua zaintzea.\nTeknologia berriak plazaratzen diren unetik, erabakiak ere hartu behar dira.\nAzken finean, teknologiak lagundu egiten du, erraztu. Guk, azken batean, tradizioa eta berrikuntza uztartzen jakin dugu. Artisautza eta teknologia norabide berean jarri ditugu, eta aurrera jarraitu nahi baduzu beharrezkoa da gainera. Hori onartzen ez dugu arazorik izan.\nDuela hamarkada bat zalantzak eta beldurrak izango ziren ezta?\nBehin aldaketak daudela onartuta, zalantzak beste mota batekoak dira. Inbertsioak egitea derrigorrezkoa da garai berrietara moldatzeko, eta horri aurre egiteko moduan agertzen dira beldurrak. Azken batean, modu ireki batean jokatu behar duzu eta ausarta izan behar zara.\n«Guk, azken batean, tradizioa eta berrikuntza uztartzen jakin dugu»\n«Inbertsioak egitea derrigorrezkoa da garai berrietara moldatzeko, baina beldurra hor dago»\n«Emakumea da baserriak duen ardatz nagusia, eta aldi berean, euskarria»\n«Ondorengoei transmititu nahi izan diegu guk, guretzat baserria izan dena»\nInbertsio horiek jasangarriak izan daitezen, emaitzak beharko dira.\nGuk argi dugu zer egiten dugun eta nola egiten dugun. Esnearekin hasi, landu, poltsaratu…\nGuk kalitatezko produktu bat eskaintzen dugu, balio erantsi batekin. Kontsumitzaileari ziurtasuna eman behar diogu, benetan guk egina dela eta metodo egokien bidez sortua dela. Hori da kontsumitzaileak baloratzen duena.\nHorrek esfortzu gehiago eskatzen al du?\nBai, baina hori da gure identitatea. Ganadua jaiotzen denetik produktura heltzen garen arte xehetasunez jarraitzea, eta ez produktua ongi atera den soilik, harago doa. Ganaduaren ongizateaz gain, zelaiak zaintzea, inguruarekin errespetuz jokatzea, jasangarria izatea etorkizunari begira…\nGipuzkoako enpresari saria eman dizu Aspegik. Urteetako lanaren errekonozimendua al da hau zuretzat?\nNoski, eta errekonozimendua ez soilik lehen sektorearentzat, baita emakumearentzat ere. Hori niretzako oso pozgarria da. Azkenean, baserrian dugun jarduera ekonomikoaz gain gauza asko ditugu. Ingurumenaren zaintzaile sentitzen gara, eta abereen zaintzaile ere bai. Azken batean, hor inguruan dagoenarekiko eta egiten dugunarekiko maitasuna biltzen dut nik lanean.\nBaserriko lanean emakumeak izan duen jarduna azaleratzen ere lagunduko du sariak ezta?\nBai, nik uste dut garrantzitsua dela hori azaleratzea. Emakumea da baserriko ardatz nagusia, euskarria. Lehen horrela zen, orain hala da eta horrela izango da gerora ere. Hori askotan bigarren planoan egon den zerbait izan da, eta horrelako sariek azalarazten laguntzen dute, nahiz eta presentzia gehiago izan behar genukeen.\nEmakumearen rola aldatu da?\nLan egiteko modua orokorrean aldatu da, baina emakumeok zoritxarrez baditugu oraindik esleitzen zaizkigun lan batzuk, zainketak tarteko. Baserriko eginbeharrez gain, noski, oraindik baserriko irudia gizonezkoek osatzen baitute. Bigarren planoan gaude, leku publiko eta karguetan bezala, baserrian ere berdina gertatzen da.\nIztuetan zu gidaria zara, baina familiako proiektua da.\nOndorengoei transmititu nahi diegu guk, guretzat baserria dena. Zure lana erakutsi eta ilusioa helarazteko, proiektuak berak izan behar du horren erakusle. Proiektuak berak aurrera begira proiekzioa izan behar du, baita jasangarria eta ilusioa piztuko duena izan ere.\nNiretzat Iztueta baserria proiektu zirraragarria da, familia osoak egiten duguna. Nirekin lanean oso pertsona garrantzitsua dut, Ainitze. Alaba izateaz gain, lankidea, bazkidea eta kidea dut. Gurekin batera lan talde handia dago. Denok aurrera daramagun proiektua da, ezinezkoa delako pertsona bakarrak hau aurrera ateratzea.\n« 273. zenbakia [pdf]


Polarimetro - Wikipedia, entziklopedia askea.\nPolarimetro automatiko digitala.\nPolarimetroa isurkari batetik igarotzen den argi polarizatuaren polarizazio planoak duen errotazio optikoa neurtzeko erabiltzen den tresna da. Iturri monokromatiko batetik (sodiozko lanpara batetik, adibidez) datorren argia polarizatzaile batetik igarotzen da. Lortzen den argi polarizatua aztertu nahi den isurkaria gordetzen duen hodi batetik pasarazten da, eta irtetean analizatzaile batean jasotzen da argi hori. Analizatzaile horretan errotazio angelua neurtzen da.\nOrriaren azken aldaketa: 16 iraila 2020, 11:37.


Alkate jaun-andreak | Iritzia | Berria\nGaur, aldi berean, 8.131 alkatek karguaren zina eginen dute estatu espainiarrean. Horietako ez gutxik Hego Euskal Herrian. Azken unera arteko intrigaren bat, itxaropen zirrikitu txikiren bat, ezusteko emaitzen bat, azken orduko irizpide aldaketa. Aldiberekotasunak horrelakoak oharkabe pasatzeari laguntzen ahal zion. Nonbait gertatuko da horrela, batek daki, baina ez bakoitzak espero edo nahiago lukeen tokian. Gauzak errazagoak izaten dira, begien bistakoagoak. Legeari eskerrak, asteburuan gertatzen ari da, ematen baitu asteburuan iraulaldiek min gutxiago ematen dutela. Errealitate dosi bikoitza izanen dugu astelehenean zain. Pozik esnatutakoak ere, orduan, aitortu beharko dio antzezlana oraindik ez dela amaitu. Lau urteko atsedenaldia ez dela oraindik hasi.\nAtsedenaldia esan dut, eta toki askotan beldur gara atzeraldia ez ote den izanen. Nahiago genuke atsedenaldi hutsa balitz. Hauteskundez hauteskunde politikari guztiak berdin direla, agintean nor dagoen berdin dela esaten duten herrikideek (batzuk ongi gertukoak) gero eta gehiago harritzen naute. Non bizi dira? Auzokide pobrerik eta ondorengorik gabeko presente beti-berdin eta hesitu batean?\nGaur lau urteko ilusio eta lanik onena opatzeko eguna da.


Pankarten mintzoa – Ergeletan ergelenak\nThis entry was posted in Ergeletan ergelenak, Euskaldun ergelak, Manifestu ergelak and tagged in Euskaraz bizi.\n« Izquierda – (ejem) Ezkerra\nZerrenda bakarra »\n5 thoughts on “Pankarten mintzoa”\n2017(e)ko abenduaren 3a at 14:18\nfeministak nazi espainiarrak direla ez zenekin??\n2017(e)ko abenduaren 3a at 14:19\nala tu ze zentxura da hau ze nazka!!!!!\nbua tio ze fatxak ez det hau gehiago irakurriko ze kaka!\n2017(e)ko abenduaren 3a at 21:04\nZentsurarik ez, iruzkinak kudeatzeko nahiko sistema traketsa baizik.


Euskaltel, Euskaditik mundura\n"Eskerrik asko Euskadirentzat komunikazio-operadore bat sortzea pentsatu zutenei, beren laguntzarekin asmo hori hezurmamitu zuten bazkideei, egunero amets hori gauzatzen duen lantaldeari... eta euskal herritar guztiei. Haiek dira gure izatearen arrazoia". Horixe dago idatzita Euskaltelen Bizkaiko Parke Teknologikoko egoitzako sarreran dagoen harrizko monolitoan.\nAsmo-adierazpen horrek gidatu du operadorearen 25 urteko ibilbidea. 1995eko uztailaren 3an eratu zen ofizialki, Espainiako estatuan telekomunikazioen merkatua liberalizatu ondoren. Hasieran, ospe eta enpresa-sendotasun handiko akziodunak izan zituen bultzatzaile, hainbat sektoretan lider zirenak, hala nola euskal aurrezki-kutxak eta Eusko Jaurlaritza. Handik gutxira, Iberdrola, Mondragon Taldea, Endesa eta Telecom Italia elkartu zitzaizkien, -azken hori bazkide teknologiko gisa-.\nEuskadiko telekomunikazioen mende laurdeneko kronologia\nLehen hiru urteetan, 1995ean eratu zenetik 1998ra arte, erakunde erregulatzaileen erabakien zain zegoen proiektu bat egitera bideratu ziren Euskaltelen ahaleginak. Hiru urte geroago, Telekomunikazioen Liberazioaren 12/1997 Legea onetsi ondoren, zeinak lehia askea bultzatzen baitu, lehen zerbitzua merkaturatu zuen Euskaltelek, 1998ko urtarriaren 23an. 050arekin, zeharkako sarbideko telefonia-zerbitzua estreinatu zen: 050 aurrezenbakia markatu behar zen Euskaltel operadore gisa aukeratzeko, probintzia arteko eta nazioarteko deiak egiteko. Orduantxe hautsi zen Espainiako telefonia-arloko 80 urteko monopolioa. Lehen egunean 20.000 dei jaso zituen, hilabete batean 60.000 bezero izan zituen, eta maiatzean Euskaltelek merkatu-kuotaren % 11 lortu zuen, 100.000 erabiltzailerekin.\n1998ko maiatzean jarri zen martxan, halaber, telefonia finkoko (eta, ondoren, telefonia mugikorreko) bezeroentzat Interneten doan sartzeko zerbitzua. Ordurako definitua zegoen Euskaltelek telekomunikazioetako operadore konbergente gisa zuen balio-proposamena, eta, gainera, Euskal Autonomia Erkidegoan doako sarbidea eskaintzen zuen estatuko lehen operadorea izan zen. Gaur egun, operadore guztiek eskaintzen dute Interneterako doako sarbidea.\nUrtebete geroago, 1999ko urtarrilaren 25ean, mugikor-zerbitzua merkaturatu zen, eta, maiatzean, kable bidezko telebista digitalarena. Jarduera handiko urteak izan ziren, eta, proiektuarekin konprometitutako bazkideak bazituen ere, ia ezerezetik abiatuta nazioartean punta-puntakoak ziren konpainiekin lehiatzea helburu zuen enpresa bat sortu zen. Profesional-talde bat osatu zen, sarea eta sistemak planifikatzeko eta garatzeko lan teknikoak egin, produktu ugari merkaturatu, marka sortu... Eta hori guztia egitea ezinezkoa zatekeen Euskaltel osatzen zuen giza talde osoaren konpromisoa izan gabe.\nIbilbide kronologikoari jarraikiz, 2001eko urtarrilean, herri eta hiri barruko deiak egiteko aukera eman zuen Euskaltelek (zeharka hautatu behar zen, 1050 zenbakiaren bidez). Zerbitzu hark arrakasta handia izan zuen -15.000 bezero berri lehen hilabetean- eta horretan zerikusi handia izan zuen orduan egin zen publizitate-kanpainak: "Patxi" zuen izena, eta, sari ugari jasotzeaz gain, arrakasta handia lortu zuen orduko gizartean. Bere historian Euskaltelek egin dituen publizitate-kanpaina guztietan agertu dira originaltasuna eta umorea.\nGero, zerbitzu aurreratuak iritsi ziren, Euskaltelen historiako une bakoitzean bezeroek eskatu dituzten erabilera berrietara egokitzen zirenak. Hala, 2004an, Euskaltel izan zen telebista interaktiboa merkaturatu zuen lehen operadorea, eta 2014an Edonon aurkeztu zuen, gailu anitzeko telebista berria. Orduz geroztik, Euskaltelen telebista edozein tokitan eta edozein ordutan ikus daiteke, ordenagailuan, tabletan edo smartphonean.\nGaur egun, kalitatezko telebista eskaintzen du Euskaltelek, zuntz optikoaren bidez. Bi harpidetza-modalitate ditu: Aisia TB eta Guztia TB, 90 eta 120 kanalekin, hurrenez hurren. Edukiei dagokienez, telesailak, dokumentalak, kirola, zinema, musika eta gazteentzako saioak eskaintzen dituzte, besteak beste. Eta horri gehitu behar zaizkio Android TV duen 4K deskodetzailearen funtzionalitateak eta zerbitzuak, erabiltzaile guztiek telebistaren munduak eskaintzen dituen erabilera berriez goza dezaten. Zerbitzu hauek eskaintzen dira, besteak beste: Replay zerbitzua (erabiltzaileak telebista nahi bezala kontrola dezake, eta programa hasieratik ikus dezake hasita egonda ere), Replayteka (familia osoarentzako milaka eduki, nahieran), Ez Zenuen Ikusi (Euskaltelek zazpi egunez gordetzen ditu programak, berreskuratu eta ikusi ahal izateko), eta bilatzeko eta grabatzeko aukerak.\nHorietaz gain, aplikazio pila bat eskaintzen ditu, hala noa Netflix eta Amazon Prime Video. Horiek guztiek erabilera berri bat sortzen dute, erraza eta intuitiboa, edozein eduki ikusleak nahi duenean ikusteko aukera ematen duena.\nWifi-sarea, leku guztietan konektatuta egoteko\n2006an beste mugarri historiko bat izan zen Euskaltelen bilakaeran: sare propioa duen telefonia mugikorreko operadore independente bihurtu zen. Zerbitzu guztiak bere sare finko eta mugikorraren bidez eskaintzen zituen lehen operadorea izan zen.\nEuskal Herri osoan hedatutako zuntz optikozko sareak eskaintzen dituen aukerez baliatuta (telefonia finkoa eta mugikorra, Banda Zabaleko Internet eta Telebista Digitala eskaintzeko aukera ematen du sare horrek), Euskaltelen WiFi jarri zen martxan 2015ean, wifi-teknologia erabiltzen duten konexio-puntuen sare bat. Euskadiko telekomunikazio-operadore liderrak, horrela, merkatuaren behar nagusietako bati erantzun zion; izan ere, erabiltzaileek toki guztietan egon nahi dute konektatuta, datu mugikorren bonuen mugarik gabe.\nGaur egun, wifi bidezko sarbide-puntuen sare handiena (180.000 puntu Euskadin) eta mugikorren eskaintza erakargarria ditu Euskaltelek; maiztasun propioak ditu 2,6 GHz-eko LTE/4G bandan, eta, horri esker, merkatuko banda zabaleko mugikorreko sare osoena du (wifi-sarea+4G+3G). Mugikorreko zerbitzuen alde egindako apustu estrategikoaren erakusgarri dira ekintza horiek. Haiei esker, abiadura handian nabiga daiteke, gauden tokian gaudela ere, zuntz optikozko sarearen bidez.\n2015. urtean, 20. urteurrenean, merkatu jarraituan kotizatzen hasi zen Euskaltel. Konpainia burtsara ateratzeak aukera ematen zion telekomunikazioen sektorean zuen hazkunde-estrategiari eusteko, eta, era berean, frogatzen zuen inbertitzaileentzat interesgarria zela, merkatuan lidergoa baitzuen, eta hazteko potentzial handia.\n2019an, Taldearen akziodun garrantzitsu batek, Zegona talde britainiarrak, Euskaltelen kapitalean zuen partaidetza handitu zuen, eta taldeko akziodun nagusia bihurtu zen. Hura izan da hazkunde-estrategiaren burua. Orduz geroztik, Euskaltel Taldeak Espainia osora hedatzeko ibilbide-orri bat jarri du martxan.\nOperadore gisa jaio zenean zeharkako sarbidearen bidez deiak eskaintzen hasi, eta enpresei eta etxeei telekomunikazio-zerbitzu aurreratuak eskaintzera iritsi da Euskaltel. Liderra da telefonia mugikorrean, harpidetza bidezko telebista digitalean eta Banda Zabaleko Interneten, bere lurralde tradizionaletan.\nIKTetako soluzioak eskaintzen ditu konpainiak bezeroen komunikazio-ziklo guztirako, zerbitzu teknologikoen aukera zabal baten bidez: Internet, telefonia finkoa, telefonia mugikorra, telebista digitala, banda zabala, eraldaketa digitaleko prozesuak, adimen artifiziala, IoT soluzioak (gauzen Internet), smart cityetarako soluzioak eta 4.0 industria.\n25 urteotako konpromisoa eta erantzukizun soziala\nEuskal gizartearekin batera hazi da Euskaltel, eta bere zerbitzu eta produktu teknologikoak eskaini dizkio gizarteari, unean-unean zituen telekomunikazio-beharrei erantzuteko. Lorpen handia da hemengo enpresa batek halako lidergo-maila eskuratu izana, are gehiago ekonomiako sektorerik konpetitiboenetako batean, eta nazioarteko operadore handienetakoak aurrean dituela.\nEuskal gizartearekin duen konexioari esker lortu du Euskaltel taldeak lortu duen guztiaren zati handi bat, eta konexio horren erakusgarri dira Euskaltelek urte hauetan hainbat arlotan egindako lankidetzak, babesletzak eta emandako laguntzak. Horri esker, herriari, pertsonei, elkarteei, eta gizarte-, kultura- eta enpresa-arloko kolektiboei lotutako marka bat eraiki du, betiere euskara izanik bere bezeroekin komunikatzeko bidea.\nEta, gizarte-erantzukizuneko tresnen artean, ezin da ahaztu Euskaltel Fundazioa, zeina 1999an sortu baitzuen IKTen erabilera-esparruan pertsonen, enpresen eta ekimenen arteko konexioa eta harremana sortzen eta sustatzen laguntzeko. Horren adierazgarri da Encounterren sarea, zeina urte hauetan guztietan osatuz joan baita Euskadin eta, berriki, baita Galizian ere.\nEuskaltel-Euskadi eta Marea Laranja\nGizartearekiko erantzukizun horren beste elementu bat ?Marea Laranja? sortzea izan da; 2000. urtean sortu zen, lasterketa handietan Euskaltel-Euskadi taldeari babesa emateko. Txirrindulari-taldearen kirol-garaipenek bezainbesteko poza ematen zuen errepide-bazterrak laranjaz jantzita ikusteak. Marea Laranjak txirrindularitzarekiko zaletasuna eta Euskaltel-Euskadi txirrindulari-taldearen 19 urteko babesletza ditu oinarri. Eta babesletza hori berreskuratu egin da aurten, 6 urteko etena egin ondoren. Eta zaleak zain zeuden; izan ere, Euskaltel-Euskadi oso talde berezia da, Euskadiren bihotzean ditu sustraiak, eta ahaleginaren, sakrifizioaren, zintzotasunaren, konpromisoaren, lehia garbiaren eta talde-lanaren balioak ordezkatzen ditu.\nAurten, Marea Laranjaren lotura emozionala suspertu egin da, nahiz eta COVID-19aren pandemiak eraginda lasterketa asko atzeratu egin diren. Horretarako, sentimendu kolektibo hori eta euskara ardatz dituzten elastikoak eskuratzeko aukera eman die Euskaltelek bere bezeroei.


Mapa ikus-entzunezko ikerketa talde bat da, urtean zenbait aldiz Artelekuko hitzaldi aretoan biltzen dena gaur egungo ikus-entzunezkoen inguruan gauzak partekatu, eztabaidatu eta galderak egiten jarraitzeko: zinema, pixel, zarata, lehen planoa, itzala, espektroa, alorretik kanpo, azkengabea?\nElkartu, proiektagailua piztu, zinema arraroko zatikiak ikusi eta ilunpetan jaten dugu merienda. Astean behin, 19:00etan Artelekun. Gero, 21:00etan, denok etxera joaten gara.\nIzibene Oñederra, Tamara Garcia eta Victor Iriarte gara Mapa.\n- 5 jardunaldia, martxoaren 20a\nEl amor era esto, esto, esto... [Hauxe zen maitasuna, hau, hau…] Itsaso Arana La Tristura kolektiboko kide bat da. 2012an bere lehen filma aurkeztu zuen Madrileko La Casa Encendidako ikusizko arte eta performancearen inguruko Impresentable jaialdian: aurpegiak, eta norbait maitatzeak esan nahi duenaren inguruko oroipenak. Zertaz ari gara desamodioaz ari garenean?\nLan jardunaldia Itsaso Aranak aurkeztuko du, bisita egingo baitigu La Tristura kolektiboko gainerako kideekin batera.\n- 4 jardunaldia, martxoaren 6a\nEnsayo final para utopía [Utopiarako azken probasaioa]: Andres Duquek esan zigun bere filmak ez zaizkiola burutik irteten, erraietatik baizik. Kasu honetan, haren azken film luzea, 2012koa, zentzumenen esperientzia bat da, familia zinema eta dantza, bizitza eta heriotza, pilpira eta bihotza nahasten direna. Erraietatik etorkizunerantz. Horixe gertatuko da zinema jada existitzen ez denean, ikus-entzunezkoa gure parte bat besterik izango ez denean.\n- 3 jardunaldia, otsailaren 27a\nRetrato-Repaso. ABC Duque: Andres Duque Donostiara dator, LABO zinema esperimentaleko proiekzioen testuinguruan eta Tabakalerak antolatutako zinema digitalaren inguruko lantegi bat eskaintzera. Eta hirian dagoela baliatuko dugu Artelekura gonbidatzeko bere biografia-filmografia aletu dezan guretzat. Sekula Betiko lurraldean hasi zenetik, Ivan Zulueta bisitatuz, bere artxibo digitaleko lurralde-oihanean egindako bere azken deribetaraino.\nAndres Duque komisario eta aurkezle izango da jardunaldi honetan.\n- 2 jardunaldia, otsailaren 13a\nMoteros versus cumbieros [Motozaleak versus cumbiazaleak]. Jose Campusano zinema gordina egiten duen zuzendari argentinar bat da. Motoak, armazko lapurretak, auzoa, elkarrizketa ezinezkoak, garagardoa, borrokak, hortz-hagin hautsiak, mendekuak, maitasuna, sexua, adiskidetasuna, leialtasuna, abiadura, heriotza eta bizitza agertzen diren zinema da, konplexu, galga zein beldurrik gabea. Haren filmak beti daude filmak ez izateko zorian; horregatik harritu gara hura aurkitzean eta haren tibiak eta kaskezurrak gozatzean. Aztertu egingo dugu haren Vikingo filma, argentinar zinema berri undergroundaren inguruan zabaldu den eztabaidaren testuinguruan. Heavy hutsa.\n- 1 jardunaldia, otsailaren 6a\nLa familia mal, gracias [Familia gaizki, eskerrik asko]: familia zinemak beti ezkutatzen ditu mamuak. Gaston Solnicki argentinar film zuzendaria etxean egindako kamera batez hasi zen grabatzen, 7 urte zituela. Urteak joan, urteak etorri, grabatzen jarraitu zuen. Gero muntaketa aretoa ezagutu zuen, eta halako batean material hura guztia film-ispilu bihurtu zuen: Papirosen (2011). Familietan kantatu egiten da, dantzatu, maitatu, gorrotatu, edan, elkar ikusi. Familietan isla moduan ikusten dugu geure burua, film-bizitza moduan.


Euskal dantza: beste enigma europar bat — Edukira salto egin |\nEuskara: enigma europarra izeneko dokumentala grabatzen ari dira egunotan. ETBn eskainiko da abenduaren 3an, Euskararen Eguna dela eta. Hasier Etxeberriak eman du horren berri Zuzeu albistarian eta grabatutako irudietako batzuk jarri ditu bertan: Lekeitioko Kaxarranka Bilbon, Guggenheimen, armiarmaren ondoan. (Bide batez, Asier Uskola bera ageri da kaxa gainean dantzan eta Arkaitz Pascuas kaxa eusten.) KAXARRANKA Guggenheim Museoan from H. Etxeberria on Vimeo.\nHonetara ere ohituta gaude, alegia, euskararen jatorria aztergai duen dokumentalean dantza irudi batzuk ikustera. Ez dakit zein erabilera sinboliko eman nahiko dioten dantzari dokumental horretan, baina maiz, horrelakoen bidez iradoki nahi izaten da gure dantzak hain desberdinak eta bereziak izanik, euskararen izaera bakana irudikatzen dutela.Batzuk enigmak, besteok topikoakHamaika aldiz erabili izan dira euskal dantzak euskararen eta euskaldunon izaera berezi horrekin lotuta. Ondorioa da, euskal dantzen jatorriaz mitoa eraiki eta mito hori topiko bihurtu dugula. Beraz, oraingo dokumental honetan bezala, estereotipo eraginkorra da dantza irudiak jartzea euskararen jatorria aztertzen duen dokumental batean.Dantzaren alorrean apurtxo bat sakontzeko ahalegina egin duen edonor konturatzen da topiko horrek errealitatea erabat desitxuratu duela, baina hain dago errotua estereotipoa ez dagoela amaren semerik horri buelta emango dionik.Non daude ikertzaileak?Jakin nahiko nuke zenbat hizkuntzalarik daukan euskararen jatorria profesionalki ikertzen aritzeko aukera. Zenbat milaka lagunek egin dituzten euskal filologia ikasketak eta zenbat lanpostu dauden euskararen ikerketarekin lotuta. Horren aurrean, argi eta garbi esan beharra dago, mundu osoan ez dagoela ikertzaile bakar bat ere dantza ikasketak egin (koreologia, etnokoreologia,...) eta profesionalki euskal dantza aztergai duena. Urbeltz, Irigoien eta abarren lana ikaragarria izaten ari da, beren burua beren kasa prestatu eta beren ogibide eta familiei lapurtutako denboran egina. Fdez. Larrinoa, Sanchez\nEkiza, Itzaina eta enparauek, beren unibertsitate ibilbideetan (antropologia, musikologia, gizarte zientziak...) saiatu dira tarte bat eskaintzen dantzari. Baina ezin koska egin bete-betean gaiari, beti pasadan. Horietako batzuk lan ikaragarriak egin badituzte ere, euskal dantzaren alorrean ez daukagu formazioz eta dedikazioz horretan aritzen den ikertzaile profesionalik.Euskal dantzaren jatorria, bilakera, historia, jasotako eraginak,... dena dago aztertzeko eta ikertzeko. Dantza klasikoaren jatorrian euskal dantza dagoela esaten dugu harro-harro, eta ez dago ikerketa alu bat bera ere hori frogatzen duenik. Horren inguruan dagoen lan bakarrak (Urbeltz-ek, 1994an Bailar el Caos-en argitaratutakoak) oso bestelako ikuspegia eskaintzen du, baina inork ez du bide hori sakontzeko prestaketa eta denborarik. 1661an Parisen, lehen ballet konpainia sortu zenean bertan 20 euskal dantzari zeudela dakigu, baina ez dakigu ezer gehiago horretaz, ez delako ikertu.Euskal dantzaren enigmaBaldintza horietan, amorragarria ere gertatzen da Euskararen enigma europarra moduko dokumentaletan dantzak jokatzen duen papera ikusi eta dantzak berak atentzio propiorik ez izatea. Dantza enigma horren parte bada, zergatik ez daukagu hori aztertzen duen ikertzaile bat bera ere? Zergatik ez dago euskal dantzak aztergai dituen institutu bat? Zergatik ez dago EHUn euskal dantza ikergai duen sail bakar bat ere ez (eta hori errektorea dantzaria dugula!)? Nola da posible, gure nortasunaren sinbolo bihurtu dugun horri buruz ezertxo ere ez jakitea eta ezta jakiteko asmorik ez izatea? Hori bai dela Euskal dantzaren enigma...\nPeru 2011/11/14 13:03\nOso oso interesgarria artikulua, eta baita bertatik eskegitako hariak eta linkak. Ikerketa orokor eta integral bat imajinatzen dut, euskal gaiaz oro har, eta bertan hizkuntzalari eta dantza ikertzaileak (beste disziplinetakoak ere) batera ikusten zaituztet. Gure sustraiak argitzen. Adarrak ulertu eta sortzen. ...\nZorionak Oier! H. Etxeberria 2011/11/14 14:06\nOier A. 2011/11/14 16:27\nH. Etxeberria 2011/11/14 20:11\nGuilcher ez ahantz 2011/11/16 13:34\nIkerketa sakon eta luzea egin zuen Zuberoan Jean-Michel\nGUILCHER-ek La tradition de danse en Béarn et Pays Basque liburuan. Hartan esplikatzen du nola zuberotar\ndantzen «airostasuna » (edo hobe, « airetasuna») neurri handi batean\nPariseko balletetatik heldu zen, armadaren bitartez. Llabur-llabur eta nire oroimen txarrarten arabera: Armadak dantza eskolak bazituela eta armadan\nibili zuberotar batzuek, han ikasita, etxera ekarri zituztela teknika, bertako ohiturei moldatu eta beren dantzan\nGutxi gora-behera holako zerbait da, baina ez naiz batere aditua\n. Bakarrik, liburu hori aipatu beharra dela. Ez du soilik dantza bera aipatzen baina,\nhori bezain interesgarria, nola egiten zituzten entseguak, askotan kantatzen –musika\ntresnarik ez eta –, zer harremanak\nsortzen ziren horren inguruan , inplikazio sozialak, eta abar eta abar. Inaki Arregi 2011/11/16 15:34\nEuskal dantzen enigmaren gaia (enigmarik bada) interesgarria iruditzen zait eta puntuak harrapatzen nau ukitzen den bakoitzeko.Ikusten dut, epe gutxi barru ETBn eskainiko den Euskara: enigma europarra dokumentalak eman diola Oierri gaiari heltzeko aitzakia.Dantzarena da nik ezagutzen dudan mundua eta alde horretatik bideratu nahi nituzke hitz hauek. Beldur naiz gurean, enigma hori ez ote den, topiko larriegitan oinarrituaz, soufflé handiegi bat elikatzen ari: sormen lanak sustatu eta plazaratzerakoan, iritziak eman eta trukatzerakoan, dantzariak prestatzerakoan, … Egia da enigma hori zer den argituko bada, ikerketa lan serioak sustatu beharko direla Oierrek aldarrikatzen duen ildotik. Baina, beste maila apalago batean, nik uste dut dantzariok arazo horren zantzu batzuk antzeman ditzakegula, esku artean dabilkigun gaiari buruz kezka serio minimo bat edukiko bagenu. Eta horretarako badago informazioa non bilatu, aurkitu eta aztertu. Oierrek berak iradoki ditu bide batzuk.Ez dut uste delako enigma horren parte bat gure dantzen (gehienen, esan dezagun) jatorri misteriosoan dagoenik. Europako kultura koreografiko eta erritual zabal eta aberats partekatzen dugula geroz eta konbentzituagoa nago, … ez garela martzianoak alegia.Oso aproposa iruditzen zait, beraz, gaia eta ziur nago gehiagotan topo egingo dugula beraren inguruan.Ezkerrik asko gazte eta laster arte.


Eta emakumeari sugeak esan zion - IRALE\nEta emakumeari sugeak esan zion Lurdes Oñederraren lehenengo eleberria izan zen, 1999an argitaratu zuen eta liburu honekin, 2000an, Euskadi Saria jaso zuen.\nLiburu honen istorioa urte betean gertatzen da, atalak urtaroetan banatuta daudelarik. Urte honetan, Teresa, protagonista nagusia, Europako hiri batera doa senarrarekin eta bertan gaztaroan izandako mutil-lagunaren etxean biziko dira.\nLiburuan zehar Teresaren sentimenduak ezagutuko ditugu eta, batez ere, Teresak pairatzen duen bakardadea. Irakurketa osoan Teresak adierazten du bizitzen ari den egoerari irteera bilatu nahi diola baina ezin duela.\nLiburua sakon-sakona iruditu zait, ideia ugariak transmititzen ditu eta. Teresaren gorabeherak sentiarazten dizkigu idazleak.\nLiburu honen izenburuak harritu nau, Bibliarekin duen loturagatik. Teresak, Evak bezala, bekatu bat egiteagatik jaso behar duela zigorra uler daiteke eta sentitzen duen bakardadea konponezina dela.\nNarrazio estiloa nagusia izan arren, deskripzio eta elkarrizketa batzuk ere erabiltzen ditu. Esaldi ez oso luzeak erabiltzen ditu eta honek irakurtzen laguntzen du.\nHau izan da nire lehenengo aldia idazle honekin, liburuaren pasarte batzuk gustatu bazaizkit ere, apur bat astuna egin zait, protagonistaren tristezia eta ezinegonak nekatu egin naute beste pasarte batzuetan. Liburua nahiko ezkorra da, eta horrek ez du laguntzen nik inori gomendatzeko.


Ongizate Emozionala osasuntsu bizitzeko - Dya Gipuzkoa\nDuela hilabete asko, gaur egun pairatzen ari garen eta hainbeste murrizketa eragiten ari zaigun pandemia deklaratu zen. Kontaktu sozial gutxiago dugu, denbora asko daramagu gure senideak ikusi gabe, ezin da ospakizunik egin, maite genituen pertsonak joan egin zaizkigu nahi genuen bezala agurtu gabe, ERTE batean egon gara, edo are okerrago, lanpostua galdu dugu, gure negozioak porrot egin du, gaixotu egin gara eta ondorioekin jarraitzen dugu…\nHorrek guztiak, neurri handiagoan edo txikiagoan, gure ongizate emozionalean eragina izan du, eta, era berean, lehen oharkabean pasatzen ziren eta une batzuetan kudeatzen ez genekien beharrak azaleratu ditu. Azken batean, gure bizi-kalitatea ez da onena, eta horrek eragina du egiten dugun guztian.\nGau batzuetan lo egitea kosta egiten zaizu? Batzuetan triste sentitzen zara eta ez dakizu zergatik? Batzuetan airea falta zaizu, urduri zaude, edo takikardia sumatzen duzu? Seinale horiek guztiek gure osasun emozionalak nonbaitetik huts egiten duela pentsarazi behar digute, eta hori konpontzeko “lanari ekin” behar diogula.\nDYA Gipuzkoa, krisi sanitarioa jasan dugun hilabete hauetan lehen lerroan egon da, eta pertsona askok egunerokoan izan dituzten laguntza-beharren lekuko izateaz gain, gizarteak dituen gabezia eta behar psikologikoen lekuko ere izan da. Hori dela eta, hitzaldi/tailer ziklo bat prestatu dugu, egoera emozional disfuntzional desberdinak lantzeko eta hauei behar bezala aurre egiten irakasteko.\nSaio hauek urte osoan zehar emango dira DYA Gipuzkoako ordezkaritzetan eta web honetako Agenda atalean joango dira agertzen. DOAKOak izango dira, 3 orduko iraupena izango dute, eta DYArekin elkarlanean diharduen eta tratamendu psikologikoetan eta irakaskuntzan eskarmentu handia duen osasun-psikologo batek emango ditu guztiak.\nHitzaldi/tailer horiek dinamikoak izango dira, eta bertaratuek parte hartu ahal izango dute jorratzen ari diren gaiari buruzko zalantzak azalduz edo norberaren esperientziak aurkeztuz. Hauek dira landuko diren edukiak:\nEmozioak, zer diren eta krisiak eragindako aldaketa psikologikoak\nAntsietateari aurre egiteko gakoak\nDepresioa eta isolamendu soziala\nOsasun psikologikoa eta bizitza emozional osasungarria izateko gakoak\nParte hartu nahi duen orok DYArekin harremanetan jarri beharko du, irakaskuntza.eskola@dyagipuzkoa.com posta elektronikoaren bidez edo 943-464622 telefonora deituz, eta gertuen dituen data eta ordutegien berri emango zaio, eta izen-ematea formalizatuko da.\n← DYA zurekin\tEskola hasi da! →


Albisteak - Toallak desinfektatzeko eskaerak handitzeak bultzatzen du hazkundea, salatu du\ngarbiketa lehorra (ontzia)\n% 75 Alkoholezko toailatxoak\nToallak desinfektatzeko eskaerak izandako hazkundeak bultzatzen du hazkundea, jakinarazi du\nOHIO - Mundu gabeko oihalezko toailen industria 19.64 mila milioi dolarreko iritsiko da 2020an, desinfektatzeko eta beste toailarik gabeko toailatxoak funtsezko tresnatzat hartzen baitira koronabirusaren pandemiaren hedapena mugatzeko.\nToallak desinfektatzeko 2020an tonaren hazkundea% 36,8 izango da, Smithers ikerketa berriaren datuen arabera - The Future of Global Nonwoven Wipes to 2025; zenbait ekoizlek jakinarazi dutenez,% 200 baino gehiago izango litzateke behar adina edukiera egongo balitz.\nCovid-19 agerraldiaren baldintza zehatzek esan nahi dutenez, historikoki izandako toailatxo askoren eskaera diskrezionalki erosten dela ikusi ohi da, berreskuratze-aldian atzeraldi gisa. Merkatuaren balio osoa 20.63 mila milioi dolarreko iritsiko da 2021ean, eta urteko hazkunde-tasa konposatuarekin (CAGR)% 5,8ko hazkundearekin jarraituko du 2025. urtean 26.07 mila milioi dolar iritsi arte.\nEhundutako material bolumena aldi berean igoko da. 26,24 milioi metro koadrotik eta 1,44 milioi tonatik 2020an; 38,32 milioi metro karratu eta 1,97 milioi tona 2025ean.\nPhil Mango txostenaren egileak honakoa azaldu zuen: "pandemiaren bidez, ez-ehundutako toailatxoen industriak funtzionatzen jarraitu du, birusaren eragina moteltzeko eta murrizteko tresnak eskainiz. 2020an, oihalik gabeko oihalen industriak eskariaren hazkundea izan du, hornidura-katearen fase guztiak zalantzan jarri dituena. Desinfekziozko toailatxoak erregistro kopuruetan hornitu dira, eta bakterioen aurkako toailatxoen eta osasun-toailatxoen eskaera ere aparteko tasetara igo da.\n"Garbiketa segmentu batzuetarako, eskari altua hainbat urtez egongo da, eta 2025. urtera arte egin gabeko garbiketa globalak aurreko proiekzioak gaindituko ditu".\nTxostenak lau toailu mota nagusi (Haurtxoak, Zaintza Pertsonala, Etxeko Arreta, Industriala) eta 16 azpikategorien merkatua aztertzen du. 2020rako eta ondorengo aurreikuspen hauek erakusten ditu bakoitzarentzat:\nCovid-19k eragin zuzena izan du etxeko zainketako toailetan. Ehuntzen desinfekzioa ez-ehundutako guztietako bigarren merkatuko segmentu kaltetua da. 2020an aurrekaririk gabeko eskariaren gorakada eskaintza faltak eta bihurtzeko gaitasunak soilik eutsi diote. Garbiketa hornitzaile desinfektatzaile nagusien ustez, 2021. urte erdialdera izango da, hornidura indartsua egungo eskariarekin bat etorri aurretik. Jadanik merkatuko sektorerik errentagarriena izanik, 2025. urtera arte eskaera handitu egingo da, etxeko toallak desinfektatzeko.\nHaurtxoentzako toailatxoak merkatu horretako segmenturik handiena izaten jarraitzen dute; tonaje osoaren% 48,4 dira. 2020an eskaera azkartu egin da, kontsumitzaileek mota guztietako toailatxoak gorde nahi izan baitituzte, aldi baterako gailur hori 2021-2025 bitarteko hazkunde-tasa apur bat murriztuaren isla izango da.\nBlokeatzeko aginduak eta etxerako lanen etorrerak norberaren zaintzako toailatxoen eskaera bultzatu du. 2020ko lehen seihilekoan eskasiak kontsumitzaileek komuneko ehun hezea eta helduen inkontinentziazko toailatxoak erostea eragin zuten. Igoera hori epe laburreko fenomenoa izango da. 2021ean hazkundea motelduko den arren, segmentu hau toailatxo mota guztien artean prezio altuena eta hazkunde azkarrena izaten jarraituko du\nEnpresen artean saltzen diren toailatxo industrialak edo instituzionalak Covid-19k jasoko dituela aurreikusten da. Batez ere, automobilgintzako eta eraikuntzako merkatuetako erabiltzaile nagusiek kontsumoa jaitsi egin dute; eta janari zerbitzurako toallak izugarri murriztu dira taberna, kafetegi eta jatetxeen itxialdiaren ondorioz.\nEskariaren gorakada handiena ikusten ari den azpi-segmentua osasunerako toailatxoak dira, desinfekzio praktika hobetuak ezinbesteko tresna baitira Covid-19 gaur eta etorkizunerako garaitzeko.\nNahiz eta eskariak hazten jarraitzen duen, merkatuak beste presio batzuei erantzun behar die, garbigailu garbigarri gehiagoren eskaerak gidatuta. Toilak lehentasunez jartzea EBko plastiko bakarreko zuzentarauak I + G azkarra sustatzen du material multzo berrietara, besteak beste:\nHidroentangled hezeak gizakiak sortutako zuntz zelulosiko luzeagoak erabiliz\nAirlaidetarako karboximetil zelulosa aglutinatzaile aldatuak\nPolihidroxialkoanoatoaren (PHA) biopolimeroak Koformarentzako eta Spinlaceerako.\nEhuntzen ez diren toailatxo guztien merkatuaren ikuspegia adituki aztertu eta kuantifikatzen da Smithers-en azken ikerketan. Horrek merkatuan auzitegiko beste segmentazio bat biltzen du, ehunik gabeko materialaren, sareak osatzeko prozesuaren eta merkatu geografikoaren arabera; 2015-2025 aldirako datu historiko eta aurreikuspenekin osatutako datu multzo osoarekin.\nHelbidea: ZhaoYu errepidea, 20. zenbakia, FuWan industria zentroa, Cangshan barrutia, Fuzhou, Fujian, Txina\nPosta elektronikoa: sales@jjwipes.com\nTel .: 0086-18065068870\nTel .: 0591-87507997